1. Шартномаларни расмийлаштириш ва ижроси мониторинги бошқармасининг\n2020 йилда амалга оширилган ишлар:\n2020 йил давомида 2 057 та давлат активларига жами\n16,8 трлн. сўм инвестиция киритилиши ва 62 958 та янги иш ўринлари яратилишининг назорати олиб борилди.\nШундан, жорий йилнинг ўзида 4,3 трлн. сўм инвестиция киритилди, 639 та объект тўлиқ ишга тушди ва 19 881 та янги иш ўринлари яратилди.\nЯратилган янги иш ўринларининг 7 261 тасини ёшлар,\n7 473 тасини аёллар ва 2 009 тасини кам таъминланганлар ташкил этади.\nТўлиқ ишга тушган объектларда ишлаб чиқариш ҳажми\n474,9 млрд. сўмни, шунингдек экспорт ҳажми 26,5 млн. АҚШ долларини ташкил этди.\nШу билан бирга пандемия даврида 630 та тадбиркорнинг\n570,0 млрд. сўм миқдоридаги инвестиция мажбуриятлари муддати узайтириб берилди. Шундан, 129 та объектни ишга тушириш муддати 2021 йилга кўчирилди. Ушбу объектлар бўйича 4 515 та янги иш ўринлари яратиш ва 284,2 млрд. сўм инвестиция киритиш режалаштирилган.\n2. Инвестиция мажбуриятлари бажарилиши мониторинги бошқармасининг\n2019 йилда амалга оширилган ишлар:\n2019 йил давомида давлат активлари сотилиши бўйича рўйхатга олинган 1 997 та олди-сотди шартномалари бўйича 938,9 млн. АҚШ доллари ва 3 683,8 млрд. сўм миқдорида инвестиция киритилиши назоратга олинган. Шулардан, 28 та олди-сотди шартномалари хорижий инвесторлар билан тузилган.\nЮқоридаги шартномаларга кўра, бажарилган инвестициялар умумий миқдори 345,0 млн. АҚШ доллари ва 3 089,9 млрд. сўмни ташкил этди. Инвестиция киритиш даврида 23 258 дан ортиқ янги иш ўринлари яратилди.\nҲисобот даврида 1 997 та олди-сотди шартномаларидан 181 та шартнома инвестиция мажбуриятлари бажарилмаганлиги сабабли бекор қилинди, 467 та шартнома бўйича инвестиция мажбуриятлари тўлиқ бажарилди ва қабул қилинди.\n03.01.2020 й. ҳолатига давлат активлари сотилиши бўйича рўйхатга олинган 1 349 та олди-сотди шартномалари бўйича 732,2 млн. АҚШ доллари ва 2 659,2 млрд. сўм миқдорида инвестиция киритилиши ҳамда 42 954 нафар янги иш ўринларининг яратилиши назоратга олинган.\nЮқоридаги шартномаларга кўра, бажарилган инвестициялар умумий миқдори 280,9 млн. АҚШ доллари ва 1 911,2 млрд. сўмни ташкил этиб,\n6 279 нафардан ортиқ янги иш ўринлари яратилди.\nАмалдаги шартномаларга кўра, йил бошидан инвесторлар томонидан\n231,3 млн. АҚШ доллари ва 1 230,6 млрд. сўм инвестиция киритилиши белгиланган бўлиб, ҳақиқатда киритилган инвестициялар ҳажми 166,3 млн. АҚШ доллари (71,9%) ва 1 305,4 млрд. сўм (106%)ни ташкил этди.\nҲисобот даврида 467 та олди-сотди шартномалари шу жумладан, 71 та сотиб олиш қийматида ва 396 та “ноль” харид қийматида тузилган шартномаларга асосан киритилган умумий 64,1 млн. АҚШ доллари ва\n1 178,7 млрд. сўм миқдоридаги инвестициялар (шундан 2019 йилнинг ўзида\n3,7 млн. АҚШ доллари ва 369,4 млрд. сўм) комиссия томонидан қабул қилинган ҳамда инвестиция киритиш ҳисобидан 16 979 та янги иш ўринлари яратилган.


Тасвирга оид саволга жавоб - | Hizb-Uzbekiston.info\nHome›МУСЛИМ САВОЛ-ЖАВОБЛАРИ›Тасвирга оид саволга жавоб\nАссалому алайкум. Ҳизб ут-Таҳрир амири Ато ибн Халил Абу Раштанинг 12 Шаввол 1431ҳ. (21.10.2010м)даги саволга жавоби керак бўляпти. Бу савол-жавобнинг ўзбекчаси чиқмаган экан. Савол тасвирга оид меҳнат мавзусида эди. Яъни савол шундан иборатки, бир биродаримиз тасвир чизишга тўғри келадиган ишда ишлайди экан ва босмахонада ишлаб, босма ишларида ҳам қўлда чизилган тасвирларни босиб чоп қилишга тўғри келар экан. Шу ишни Ислом шариатидаги ечими керак бўляпти.\nВа алайкум ассалом ва роҳматуллоҳ. Ҳизб ут-Таҳрир амири Ато ибн Халил Абу Раштанинг сиз айтган санадаги савол-жавоби ана шу тасвирга оид меҳнат мавзусида бўлиб, қуйида ушбу савол-жавобни таржимасини келтираман.\nМен тасвирга оид меҳнатда ишлайман ва ишим давомида қуйидаги ишларни қилишимга тўғри келади:\nСуратни тўғрилаш, яъни юздаги ажинларни кетказиш, кўзнинг рангини ўзгартириш ёки юздаги баъзи жойларни рангини ўзгартириш кабилар.\nШахсларнинг расмларини чизиш ёки воқеликда бор ҳайвонларни расмини чизиш.\nСурат ёки расмни босма аппаратида босиб чиқариш.\nСурат, расм ёки бошқа муҳандислар чизмаларини ўрнига ўзимни суратим ёки расмим ёки чизмамни фойдаланишимга тўғри келади.\n“Пиёдалар ўтиш белгиси”, “Ёнғинда чиқиш эшиги” ёки “Итларни сайр қилдириш ман қилинади” каби белгиларни чизишда одамлар ёки ҳайвонларни билдириб турадиган белгиларни чизишимга тўғри келади.\nБаъзи шиор ёки шунга ўхшаш нарсаларда одам ёки ҳайвоннинг бирор аъзосини, масалан, одамнинг кўрсатгич бармоғи ёки иккита саломлашиб турган қўл ёки отнинг калласи кабиларни чизишимга тўғри келади.\nОдам ёки ҳайвоннинг воқеликда бор бўлмаган кўринишдаги расмини чизиш, масалан, карикатуралар каби.\nВоқеликда бўлиши мумкин бўлмаган, ёлғонлиги аниқ бўлган эртак каби нарсаларга расмлар чизиш.\nМазкур ишларнинг шаръий ҳукми баёнини беришингизни илтимос қилиб қоламан?\nТасвир тўғрисидаги саволга жавоб беришдан олдин иккита нарсани таъкидлаб ўтмоқчиман.\nБиринчиси: Тасвир тўғрисида гап кетганда, ҳадисларда келган тасвир маъноси қўл билан чизилган расм тўғрисидадир. Тасвирни ман қилувчи ҳадислардаги маъно камера билан олинган расмларга тушмайди. Яъни камера билан расмлар олиш мубоҳдир.\nИккинчиси: Бу ерда савол жавобда келадиган тасвирларга оид гаплар ҳаммаси текис сатҳдаги чизилган ёки камерада олинган, сояси бўлмаган расм-суратга тааллуқли гаплардир. Аммо сояси бўлган тасвирлар, яъни ҳайкал кабилар, улар ҳар қандай ҳолатда ҳам ҳаромдир. Лекин мубоҳ бўладиган ҳолати бу, ёш гўдакларга жонли нарса шаклидаги ўйинчоқ ёки қўғирчоқларни ясаб бериш мубоҳдир. Бу тўғрида жавобнинг охирида айтилади. Энди сиз йўллаган тасвирга оид саволга жавобни бошласак.\nАввалги иккита саволга нисбатан.\nБиринчи: Бир суратни тўғрилаш, яъни юздаги ажинларни кетказиш, кўзнинг рангини ўзгартириш ёки юздаги баъзи жойларни рангини ўзгартириш кабилар. Ва иккинчи: Шахсларнинг расмларини чизиш ёки воқеликда бор ҳайвонларни расмини чизиш.\nБу иккала савол жонли нарсани расмини чизиш ёки жонли нарсанинг расмига қўл билан ўзгартириш киритишга алоқадор экани кўриниб турибди. Бу ҳолат далилларига кўра, ҳаром амалга кирувчилардандир. У хоҳ қўл билан чизиб қилинадими ёки компютернинг сичқончаси билан қилинадими фарқсиз, ҳаромдир. Жони бор нарсанинг расмни чизишга алоқадор ишлар ҳаром бўлади. Бухорий Ибн Аббос йўли билан ушбу ҳадисни чиқарган:\nقال رسول الله صلى الله عليه وآله وسلم: مَنْ صَوَّرَ صُورَةً فَإِنَّ اللَّهَ مُعَذِّبُهُ حَتَّى يَنْفُخَ فِيهَا الرُّوحَ وَلَيْسَ بِنَافِخٍ فِيهَا أَبَدًا\nРосулуллоҳ соллаллоҳу алайҳи ва саллам дедилар: “Кимки бир жонли нарсани суратини чизадиган бўлса, Аллоҳ уни жон киргизгунигача азоблайди. Ваҳоланки, у ҳеч қачон унга жон киргиза олмайди”.\nБухорий Ибн Умар йўли билан ушбу ҳадисни чиқарган:\nرسول الله صلى الله عليه وآله وسلم قال: إِنَّ الَّذِينَ يَصْنَعُونَ هَذِهِ الصُّوَرَ يُعَذَّبُونَ يَوْمَ الْقِيَامَةِ يُقَالُ لَهُمْ أَحْيُوا مَا خَلَقْتُمْ\nРосулуллоҳ соллаллоҳу алайҳи ва саллам дедилар: “Бу суратларни қилганларга “Яратган нарсангизга жон киргазинг” дейилади ва азобланадилар”.\nКейинги иккита саволга нисбатан.\nРасм ва суратларни босмадан чиқариш, чоп этиш. Ва сурат, расм ёки бошқа муҳандислар (ёки дизайнерлар) чизмаларини ўрнига ўзининг сурати ёки расми ёки чизмасини фойдаланиши.\nСавол сўровчининг ўзи томонидан чизиш содир бўлмаган ҳолда, бошқаларнинг чизган (ёки камерада олган) расмларини бирон ерга кўчириш. Бу расмни устида ўзгартириш киритиш ҳисобланади, бу учта ҳолатда бўлади:\n1. Расмни кўчиришда ибодатга алоқаси бор нарсаларга, масалан, жойнамоз, масжид деворлари, масжид пештоқлари каби ерларга кўчириб босиш бўлса, бу асло жиоз эмас, ҳаромдир. Бунинг далили: Ибн Аббос розияллоҳу анҳунинг ҳадисларида Росулуллоҳ соллаллоҳу алайҳи ва саллам Каъбанинг ичидаги расмлар ўчириб ташланмагунча унинг ичига кирмадилар.\nعَنِ ابْنِ عَبَّاسٍ أَنَّ النَّبِيَّ صَلَّى اللَّهُ عَلَيْهِ وَسَلَّمَ لَمَّا رَأَى الصُّوَرَ فِي الْبَيْتِ يَعْنِي الْكَعْبَةَ لَمْ يَدْخُلْ وَأَمَرَ بِهَا فَمُحِيَتْ\nИбн Аббосдан “Пайғамбар соллаллоҳу алайҳи ва саллам Каъба деворларида суратларни кўрганларида, унга кирмадилар. Ва у расмларни ўчириб ташлашни буюрдилар ва ўчириб ташланди”. Аҳмад ривояти. Саҳиҳ.\nРосулуллоҳ соллаллоҳу алайҳи ва саллам Каъбанинг ичига киришни деворларида расмлар бўлгани учун тарк қилишлари ва қачонки ўша расмлар ўчириб ташлангандан кейин киришлари, ибодат маконларида ҳар қандай расм ёки суратлар бўлиши ҳаромлигига қарина бўлади. Бунда кўчириб босилаётган нарса камерада олинган расм бўладими ёки қўлда чизилган сурат бўладими фарқсиз.\n2. Савол сўровчидан бошқа одам томонидан чизилган (жонли нарса) суратни ибодатга алоқаси бўлмаган нарсаларга босиб чоп қилиш. Агар босиб ўтказилаётган нарса эҳтиром-хурмат қилинадиган нарсаларга алоқадор нарсага босиб ўтказиш бўлса, бу иш макруҳ бўлади. Масалан, уйларни тўсиб турувчи пардалар-тўсиқлар, илм масканларини пештоқлари ёки ёзма лавҳалари, мадрасалар, кутубхоналар каби жойлар, кийиладиган кийимлар кабиларга босиб чоп қилиш кабилар. Буларнинг ҳаммаси макруҳдир.\nИбодат ўринлари ёки ҳурмат-эҳтиромга алоқаси бўлмаган ерларга босиб чоп қилиш бўлса, у ҳолда мубоҳдир. Масалан, кўрпаларнинг кўринмайдиган ички тарафлари, ерга тўшаладиган гиламлар ёки шунга ўхшаш оёқ ости бўладиган нарсаларга расм-суратларни босиб чоп қилиш мубоҳдир.\nБу иккала ҳукмнинг (макруҳ ва мубоҳнинг) далили:\nحديث أبي طلحة سمعت رسول الله صلى الله عليه وآله وسلم يقول: لا تدخل الملائكة بيتاً فيه كلب ولا صورة\nАбу Толҳа розияллоҳу анҳу айтади, Росулуллоҳ соллаллоҳу алайҳи ва салламнинг мана бундай деганларини эшитганман: “Ит ёки сурат бор бўлган уйга фаришталар кирмайди”. Муслим ривояти.\nМуслимнинг бошқа ривояти шундай қўшимчаси билан келади: “إلا رقماً في ثوب – кийимдаги рақам бундан мустасно”. Демак бундан билинадики, кийимдаги рақам каби нақшларга алоқадор чизма суратларни босиб чоп қилиш макруҳга кирмайди.\nМазкур ҳадисдан чизма қилиб чизилган уйга фаришта кириши билиняпти, лекин бу жоизликни янада қайдлаб қуйидаги ҳадис ҳам келган:\nعائشة رضي الله عنها قَالَتْ: دَخَلَ عَلَيَّ النَّبِيُّ صَلَّى اللَّهُ عَلَيْهِ وَسَلَّمَ وَفِي الْبَيْتِ قِرَامٌ فِيهِ صُوَرٌ فَتَلَوَّنَ وَجْهُهُ ثُمَّ تَنَاوَلَ السِّتْرَ فَهَتَكَهُ\nОиша розияллоҳу анҳо айтди: “Пайғамбар соллаллоҳу алайҳи ва саллам мени олдимга кирдилар. Уйда бир қизил чойшаб бор эди. У чойшабнинг суратлари бор эди. Буни кўриб Росулуллоҳнинг ранги ўзгарди, кейин тўсиқ қилиб илиб қўйилган ўша чойшабни олиб йиртиб ташладилар”. Бухорий ривояти.\nБу ҳадис ва юқоридаги чизма чизилган материал-мато бор уйга фаришта киравериши тўғрисидаги ҳадисни жамлаб ҳукм оладиган бўлсак, Росулуллоҳ соллаллоҳу алайҳи ва салламнинг сурати бор матони ишлатмасликни талаб қилишлари жазмий эмаслиги билинади, яъни бу ишни қилиш ҳаром эмас, макруҳлиги келиб чиқади. Ва айни дамда ҳадисдаги чойшаб ҳурмат эҳтиром қилинадиган жойда, уйнинг эшигида осиғлиқ эди. Демак эҳтиромли жойларга чизма суратларни жойлаш (босиб чоп қилиш ҳам) ҳаром эмас, макруҳдир.\nЮқоридаги Оиша розияллоҳу анҳо ҳадисида чойшаб мато уйнинг эшигида осиғлиқ тургани далили қуйидагича:\nحديث أبي هريرة الذي أخرجه أحمد من قول جبريل عليه السلام للرسول صلى الله عليه وآله وسلم: وَمُرْ بِالسِّتْرِ يُقْطَعْ فَيُجْعَلَ مِنْهُ وِسَادَتَانِ تُوطَآَنِ\nАбу Ҳурайра розияллоҳу анҳунинг ҳадисида Жаброил алайҳиссалом Росулуллоҳ соллаллоҳу алайҳи ва салламга уйга кирмоқчи бўлганида уйнинг эшигида осиғлиқ турган матода боши бор жонли нарсанинг сурати бор эканидан уйга кирмаганини айтади ва Росулуллоҳ алайҳиссаломга “Эшикда осиғлиқ турган матони олиб суяниб оёқости бўладиган ёстиқ қилгин” деб буюрди. Аҳмад ривояти. Саҳиҳ.\nБундан билинадики, эҳтиром қилинадиган жойлардан бошқа жойларда, оёқ ости бўладиган паст ерларда расм ёки сурат туширилган нарсадан фойдаланиш мумкин, яъни мубоҳ.\n“Пиёдалар ўтиш белгиси”, “Ёнғинда чиқиш эшиги” ёки “Итларни сайр қилдириш ман қилинади” каби белгиларни чизишда одамлар ёки ҳайвонларни билдириб турадиган белгиларни чизиш ва баъзи шиор ёки шунга ўхшаш нарсаларда одам ёки ҳайвоннинг бирор аъзосини, масалан, одамнинг кўрсатгич бармоғи ёки иккита саломлашиб турган қўл ёки отнинг калласи кабиларни чизиш.\nБу икки саволга жавоб қуйидагича:\nБелгиларни чизишда жони бор нарсани чизишга тўғри келса, у ҳаромдир. Чунки ҳадислар ҳаромликни жони бор нарсага тааллуқли қилиб келган. Чизишда нима бўлишидан қатъий назар жони бор нарсанинг ўзи ёки унинг ярми ёки бошига қўшилиб турган бошқа бирор аъзоси билан бирга чизиш ҳаром бўлади.\nАммо чизишда жонли нарсанинг ўзи ёки ярмидан ортиқ бўлмаган миқдорча жойи ёки боши қўшилмаган ҳолда чизиш ҳаром бўлмайди. Масалан, қўлнинг ўзини ёки бармоқларни ёки оёқнинг ўзини чизиш кабилар.\nАммо жонли нарсанинг бошини алоҳида, жисмнинг бошқа аъзоларига қўшилмаган ҳолида чизиш тўғрисида фиқҳий ихтилоф бор. Яъни баъзи мужтаҳидлар ҳаром деган бўлса, баъзилари мубоҳ деган раъйни айтишган. Ушбу раъйлардан тўғрига яқинроғи, жонли нарсанинг бошини ўзини бошқа аъзоларни қўшмаган ҳолда чизиш мубоҳдир. Чунки юқоридаги Абу Ҳурайранинг ҳадисида Жаброил алайҳиссалом боши бор жонли нарсанинг сурати бор чойшабда, суратнинг бош қисмини кесиб олиб ташланса, худди дарахт каби бўлиб қолишини айтган. Демак, бошнинг ўзи бўлганда ҳам, бутун бир жонли танани ифодалай олмайди, у ҳам бошсиз тана қуруқ дарахтга ўхшагани каби бўлиб қолади. Бу ҳадис далолатига кўра, бошсиз тана ўзи алоҳида бўлса ёки бош танасиз ўзи алоҳида бўлса, жонли нарсани ифодалай олмайди. Ва улар алоҳида алоҳида ҳолида чизилганда ҳаром бўлмайди.\nШу ўринда тўрттала мўътабар мазҳаблар раъйини айтиб ўтсам. Ханбалий ва Моликийларда бошнинг ўзини алоҳида чизиш жоиз. Шафеъий ва Ҳанафийда эса, мазҳабнинг ичида ихтилоф бор, яъни ушбу икки мазҳаб мужтаҳидларининг баъзилари бошнинг ўзини чизишни ҳаром деса, баъзилари жоиз дейишади.\nВоқеда бор бўлмаган жонли нарсанинг расмини чизиш, карикатурага ўхшаш. Ва воқеликда аниқ бўлмайдиган эртак ва асотирлар кабиларга расм чизиш.\nУшбу саволга жавоб, модомики жони бор нарса чизиладиган бўлса, у воқеликда топиладими йўқми фарқсиз, ҳаром бўлади. Расм чизиш тўғрисида келган нусуслар ана шунга далолат қилади, яъни нима бўлишидан қатъий назар, жони бор нарсани чизиш ҳаром. Чунки Имом Муслим Оиша розияллоҳу анҳодан чиқарган ҳадисда Росулуллоҳ соллаллоҳу алайҳи ва саллам Оиша розияллоҳу анҳодан олиб ташлашни талаб қилган, уйнинг эшигига осиб қўйилган чойшаб-матода қанотли отларнинг сурати бор эди. Ва ушбу ҳадисдан кўриниб турибдики, отларнинг воқеликда қаноти бўлмайди, демак, воқеда бор бўлиши ёки бўлмаслигидан қатъий назар жонли нарсани суратини чизиш ҳам, ибодатга тааллуқли жойларга қўйиш ҳам жоиз эмас. Эҳтиром-эъзозли жойларда эса, қўйиш макруҳ экани юқорида айтилди.\nعن عائشة رضي الله عنها قالت: قَدِمَ رَسُولُ اللَّهِ صَلَّى اللَّهُ عَلَيْهِ وَسَلَّمَ مِنْ سَفَرٍ وَقَدْ سَتَّرْتُ عَلَى بَابِي دُرْنُوكًا فِيهِ الْخَيْلُ ذَوَاتُ الْأَجْنِحَةِ فَأَمَرَنِي فَنَزَعْتُه\nОиша розияллоҳу анҳо айтади: “Росулуллоҳ соллаллоҳу алайҳи ва саллам бир сафардан қайтдилар. Мен уйнинг эшигини тўсиш учун қанотли отларнинг расми туширилган бир мато-чойшабни илиб қўйган эдим. Росулуллоҳ уни олиб ташлашни буюрдилар, бас мен олиб ташладим”. Муслим ривояти.\nАммо таъкидлаб айтаманки, юқорида айтиб ўтилган ҳукмлар гўдакларга расм чизиб беришга тегишли эмас. Чунки ёш болаларга таълим сифатида бирор нарсани ўрганишлари учун ёки ўйинчоқ қилиб ўйнашлари учун ёки болалар учун мультфилмьларга расм чизишлар мубоҳ бўлиб унинг далили қуйидагича:\nعَنْ عَائِشَةَ رَضِيَ اللَّهُ عَنْهَا قَالَتْ: قَدِمَ رَسُولُ اللَّهِ صَلَّى اللَّهُ عَلَيْهِ وَسَلَّمَ مِنْ غَزْوَةِ تَبُوكَ أَوْ خَيْبَرَ وَفِي سَهْوَتِهَا سِتْرٌ فَهَبَّتْ رِيحٌ فَكَشَفَتْ نَاحِيَةَ السِّتْرِ عَنْ بَنَاتٍ لِعَائِشَةَ لُعَبٍ فَقَالَ مَا هَذَا يَا عَائِشَةُ قَالَتْ بَنَاتِي\nОиша розияллоҳу анҳо айтади: Росулуллоҳ соллаллоҳу алайҳи ва саллам Табук ёки Хайбар эди шекилли, бир ғазотдан қайтиб келдилар. Уйнинг бир томонида чойшаб мато билан тўсиб қўйилган жой бор эди. Шаббода бўлди ва парда ортидаги менинг қўғирчоқ қизларим кўриниб қолди. Росулуллоҳ соллаллоҳу алайҳи ва саллам “Булар нима, эй Оиша?” деб сўрадилар. Мен “Қизларим” деб жавоб бердим. Абу Довуд ривояти.\nقَالَتْ: كُنْتُ أَلْعَبُ بِالْبَنَاتِ عِنْدَ النَّبِيِّ صَلَّى اللَّهُ عَلَيْهِ وَسَلَّمَ\nОиша розияллоҳу анҳо айтади: “Пайғамбар соллаллоҳу алайҳи ва салламнинг олдиларида қизчаларимни ўйнар эдим (яъни қўғирчоқларни)”. Бухорий ривояти.\nБухорий чиқарган ҳадисда Робиъ бинти Муъаввиз Алансория розияллоҳу анҳо айтади: “Биз болаларимиз юпаниши учун шох-шаббалардан қўғирчоқлар ясаб берар эдик, ҳаттоки ифтор пайтида бизни қийнамаслари учун”. Бухорий ривояти.\nУшбу ҳадисларни ҳаммаси ёш болалар жонли одам кўринишидаги ўйинчоқларни ўйнашлари жоизлигини ва айни дамда уларга ушбу ўйинчоқларни ясаб бериш ёки чизиб бериш ҳам жоизлигини билдиради. Валлоҳу аълам.\nҲизб ут-Таҳрир амири Шайх Ато ибн Халил Абу Раштанинг 12 Шаввол 1431ҳ. (21.10.2010м) даги саволга жавоби шундан иборат эди.\nҲизб ут-Таҳрирнинг Ўзбекистондаги медиа офиси Муслим.\nСурияликларнинг амали қилиши лозим бўлган, аниқ белгилаб қўйилган рояси (байроғи) борми Электр токи билан куйдириб ўлдириш ҳақидаги саволга жавоб Гуноҳи сағира ва кабиралар тўғрисидаги саволга жавоб Абу Абу Зайднинг ҳомила жинсини аниқлаш ҳақидаги саволига жавоб\nTagsАто ибн Халил\nАббоснинг юртма-юрт бўзчини мокисидек кезиши\nМусулмонларнинг азоб-уқубатлари то Роббилари шариатини барпо этмагунларича давом этаверади


ИҚТИСОДИЙ САЛОҲИЯТДАН САМАРАЛИ ФОЙДАЛАНИШ ЗАРУР - Ўзбекистон овози газетаси\nЎзбекистон Республикасининг Биринчи Президенти Ислом Каримов раҳнамолигида мустақиллик йилларида мамлакатимизнинг барча ҳудудларида бошланган кенг кўламли ислоҳотлар изчил давом эттирилмоқда. Улкан бунёдкорлик ишлари самарасида шаҳар ва қишлоқларимиз қиёфаси тубдан ўзгарди, иқтисодий салоҳият сезиларли даражада юксалди, аҳоли фаровонлиги ортди. Бу ютуқлар мамлакатимизнинг шимолий ҳудудларида ҳам яққол кўзга ташланмоқда.\nЎзбекистон Республикаси Президенти вазифасини бажарувчи, мамлакатимиз Бош вазири Шавкат Мирзиёев жойларда ижтимоий-иқтисодий ислоҳотларнинг бориши, саноат, қишлоқ хўжалиги ва ижтимоий соҳаларда амалга оширилаётган кенг кўламли ишлар билан яқиндан танишиш мақсадида шу йилнинг 28 сентябрь куни Қорақалпоғистон Республикаси ва Хоразм вилоятига ташриф буюрди.\nШавкат Мирзиёев мамлакатимизнинг шимолий ҳудудида жойлашган Тахиатош иссиқлик электр станциясида бўлиб, бу ерда Ўзбекистоннинг Биринчи Президенти Ислом Каримовнинг 2015 йил 18 июндаги «Тахиатош ИЭСда 230-280 МВт қувватдаги иккита буғ-газ қурилмалари қуриш» инвестиция лойиҳасини амалга оширишга доир чора-тадбирлар тўғрисида»ги қарорига мувофиқ ҳаётга татбиқ этилаётган кенг кўламли инвестиция лойиҳаси билан танишди.\nУмумий қуввати 730 МВт бўлган 5 энергия блогидан иборат ушбу иссиқлик электр станцияси Қорақалпоғистон Республикаси ва Хоразм вилояти истеъмолчиларини электр энергияси билан таъминлашнинг асосий манбаи ҳисобланади. Иссиқлик электр станциясида йилига 3,2 миллиард кВт/соат электр энергияси ишлаб чиқарилади ва бунда 1,15 миллиард куб метр табиий газ ёқилади.\nЯнги инвестиция лойиҳасининг амалга оширилиши нафақат катта ҳажмдаги қимматбаҳо хомашёни тежаш, балки талаб тобора ортиб бораётган электр энергияси ишлаб чиқаришни кўпайтириш имконини ҳам беради. Хусусан, иссиқлик электр станцияси қувватини 230-280 МВтга ошириш ҳисобидан табиий газ истеъмолини 488 миллион куб метрга камайтириш кўзда тутилган.\nБу борадаги ишлар ниҳоясига етказилгач, Тахиатош иссиқлик электр станциясининг умумий қуввати 930 МВтга етади, электр энергия ишлаб чиқариш ҳажми эса 3,3 миллиард кВт/соатдан ошади.\nШундан сўнг Шавкат Мирзиёев Нукус шаҳрининг бош режаси билан танишди. Суҳбат чоғида замонавий кўп қаватли турар жой бинолари, дам олиш масканлари, сунъий кўллар ва сув ҳавзалари барпо этиш масалаларига алоҳида эътибор қаратилди. Аҳоли учун қулай ва муносиб шароитлар яратиш кўламини янада кенгайтириш лозимлиги таъкидланди.\nШавкат Мирзиёев Қорақалпоғистон Республикасига сафари давомида пахта далаларида бўлиб, қишлоқ хўжалиги ишларининг бориши билан танишди, Кегейли тумани фермерлари билан суҳбатлашди.\nҚорақалпоғистон Республикаси фаоллари билан учрашув бўлиб ўтди. Йиғилиш аввалида Ўзбекистон Республикасининг Биринчи Президенти Ислом Каримов хотираси ёдга олиниб, ҳурмат бажо келтирилди. Учрашувда мустақиллик йилларида мамлакатимизнинг Биринчи Президенти раҳнамолигида ушбу ҳудудда кенг кўламли ислоҳотлар амалга оширилгани таъкидланди. Оролбўйи ҳудудини ижтимоий-иқтисодий ривожлантириш, аҳоли фаровонлигини юксалтиришга алоҳида эътибор қаратилаётгани юксак самаралар бермоқда.\nЙиғилишда ҳудуднинг экспорт салоҳиятини ошириш, қисқа муддатда пахта ҳосилини йиғиштириб олиш ва кузги экинларни экиш, ижтимоий объектлар ҳамда уй-жойларнинг куз-қиш мавсумига тайёрлиги, қишлоқ хўжалиги маҳсулотларини ғамлаш масалалари кўриб чиқилди.\nЗамонавий, шинам уй-жойлар қуриш, коммунал хизматлар фаолиятини янада такомиллаштириш, ободонлаштириш ва кўкаламзорлаштириш масалалари муҳокама этилди.\nШу куни Ўзбекистон Президенти вазифасини бажарувчи Шавкат Мирзиёев Хоразм вилоятига ҳам ташриф буюрди.\nУрганч шаҳрида яқин йилларда қурилиши режалаштирилаётган кўп қаватли уйлар лойиҳаси кўриб чиқилди. Қишлоқ жойларда кам таъминланган оилалар учун мўлжалланган муҳандислик-коммуникация, ижтимоий ва бозор инфратузилмаси яратилган якка тартибдаги замонавий, шинам уй-жойлар лойиҳалари ҳам муҳокама этилди.\nШавкат Мирзиёев Қўшкўпир туманида қишлоқ хўжалиги ишларининг бориши билан танишди. Фермерлар билан суҳбатда ер унумдорлигини ошириш, сув ресурсларидан оқилона фойдаланиш, қишлоқ хўжалиги экинларининг юқори ҳосил берадиган навларини экиш масалаларига алоҳида эътибор қаратилди.\nХоразм вилояти фаоллари билан учрашув Ўзбекистон Республикасининг Биринчи Президенти Ислом Каримов хотирасига ҳурмат бажо келтириш билан бошланди. Йиғилишда вилоятни ижтимоий-иқтисодий ривожлантириш, ҳудуднинг экспорт кўрсаткичларини ошириш, истиқболли янги саноат объектларини барпо этиш, ижтимоий инфратузилмани янада яхшилаш борасидаги долзарб масалалар муҳокама қилинди.\nУчрашувда қишлоқ хўжалиги маҳсулотлари захирасини ғамлаш, уй-жойлар ва ижтимоий соҳа муассасаларининг куз-қиш мавсумига тайёрлиги, ҳудудда саноат ва иқтисодиётнинг бошқа соҳалари узлуксиз ишлашини таъминлаш масалаларига алоҳида эътибор қаратилди.


17:53 19 Апрел 2019\n13:57 09.09.2018 Ҳавола олиш\nUS Openда Наоми Осака афсонавий Серена Вильямс устидан шов-шувли ғалаба қозониб “Катта шлем” соҳиби бўлди.\nТОШКЕНТ, 9 сен – Sputnik. АҚШда теннис бўйича бўлиб ўтган очиқ чемпионатда Наоми Осака афсонавий Серена Вильямс устидан ғалаба қозонди.\nБу US Open чемпионатларида япониялик спортчи томонидан ютиб олинган биринчи “Катта шлем” бўлди. Финал баҳсда Наоми Осака 6-2, 6-4 ҳисобда ғалаба қозонди.\nҚизиғи шундаки, якуний сетда ҳакам Серена Вильямсни бир очко жаримага тортди. Бунга сабаб Уильямс томонидан ўйин қоидасининг бузилиши, ракеткани синдириш, судьяни ҳақорат қилиш ва унга ўйин давомида тренери томонидан маслаҳат берилиши бўлди.\nЎйин Серена Уильямс ва ҳакам орасида катта жанжан бюилан якунланди. Жанжал сўнггида Серена судьяга қараб “Сен бундан буён ҳеч қачон, ҳеч қаерда менинг бирорта ўйинимда ҳам ҳакамлик қилмайсан” , -деб бақирди.\nЎйиндан сўнг эса, Уильямс судьяни аёллар ҳуқуқларини поймол қилишда айблади. АҚШда Серена Уильямс аёллар тенг ҳуқуқлигининг фаол курашчиси сифатида танилган.\nВоқеа қандай бўлганини қўйидаги видеолавҳада томоша қилишингиз мумкин.\nЭслатиб ўтамиз, Наоми Осака 1997 йилда Япониянинг Осака шаҳрида туғилган. Унинг Отаси Гаитилик Леонард Франсуа онаси эса япониялик Тамаки Осака. Серена Уильямс Наомининг болаликдан теннис дунёсидаги “кумир”и бўлган. Айни дамда Наоми Гарольд Соломон теннис институтида шуғулланади.


16 апрел 2021, Тошкент вақти: 19:42\nБУХОРО. “Бухоро шаҳридан ёзмоқдаман. Жорий йил 28 июнь куни Бухоро шаҳрида давлат ва хусусий шерикчилик асосида жаҳон стандартларига мос мактаб ташкил этиш концепциясини вилоят ҳокими Ўктам Барноевга тақдим этдим. Концепция вилоят ҳокимига маъқул бўлди ва шаҳар ҳокимлигига зудлик билан ер майдони ажратиб бериш борасида топшириқ берди. Аммо орадан икки ой ўтса-да, ҳали ҳам ердан дарак йўқ.\nЖорий йил 17 август куни вилоят ҳокимининг Когон туманида бўлиб ўтган сайёр қабулида қатнашиб, берилган топшириқлар ечим топмаётганини билдирдим. Вилоят ҳокими Президентнинг 2019 йил 14 августдаги фармонига асосан, биз сенга ер ажратиб бера олмаймиз, деб жавоб берди. Ахир, Президентнинг ушбу фармонида бошқа ҳолат кўзда тутилганку! Замонавий мактаб учун ер ажратиб беришларини сўрайман”.


Болалар саломатлиги | «Сиҳат-саломатлик» журнали\nBo‘lim arxivi: Болалар саломатлиги\nЛарингит – томоқ, аниқроғи, ҳиқилдоқ яллиғланиши бўлиб, у болаларда тез-тез йўталиш ва тана ҳароратининг кўтарилиши билан ўткир кечади. Бир ёшдан етти ёшгача бўлган боланинг нозик организми уни ўраб турган муҳитдаги вируслар билан доим ҳам кураша олмайди. Шу сабабли улар ларингит каби шамоллаш касалликларига тез-тез чалинадилар.\nЛарингитда бурун-томоқ соҳасига тушган вирус секин-аста бола ҳалқумига ёйилиб, ўша ерда ривожланади, беморнинг овози бўғилиб чиқа бошлайди. Овоз ўзгариши асосан томоқнинг яллиғланиши, овоз бурмаларининг шишиши туфайли содир бўлади. Баъзан овоз бурмалари остидаги бириктирувчи тўқималарининг тўсатдан шишиши натижасида нафас бўғилиб қолиши ҳам мумкин. Агарда нафас олиш шовқинли бўла бошласа, зудлик билан “тез ёрдам” чақиртиринг. Ларингит асосан куз ва қиш ойларида, баъзида ёзда ҳам кузатилади. Кўпинча болалар яхна ичимликларни, музқаймоқни яхши кўриб истеъмол қилишади. Натижада нафас йўли шамоллаб, ларингит келиб чиқади. Ларингит гоҳида овознинг зўриқиши (масалан, ўта қаттиқ товушда сўзлашиш) оқибатида пайдо бўлади. Аксарият ҳолларда бу касалликни турли вируслар, айрим бактериялар, замбуруғлар ва ҳатто чанг ҳам (агар у кўп миқдорда бўлса) вужудга келтириши мумкин.\nКасалликнинг ўткир ва сурункали турлари мавжуд. Организмнинг қарши курашиш қобилияти пасайиб, кучли совуққотиш, хонада чанг кўтарилиши, иссиқ ва қуруқ ҳаво, овознинг ҳаддан зиёд зўриқиши, бурундан нафас олишнинг бузилиши ўткир ларингитнинг асосий сабабларидир. Сурункали ларингитнинг ривожланишига одатда доим такрорланадиган ва охиригача даволанмаган ўткир касалликлар, респиратор яллиғланиш жараёнлари, шу билан бирга аллергик жараёнлар сабаб бўлади.\nUshbu maqola Сиҳат-саломатлик tomonidan 28.12.2017 da Болалар саломатлиги bo'limda chop etildi.\nШифокор олимлар кузатишларига кўра, сўнгги йилларда болаларда оёқ кафтидаги туғма нуқсонлар (айниқса маймоқлик) кўп учрамоқда. Аслида бундай ҳолат рўй беришининг сабаблари нимада? Даволаш чоралари борми?\nТравматология ва ортопедия илмий-текшириш институтининг “Болалар ортопедияси” бўлими раҳбари, тиббиёт фанлари доктори, профессор Аҳрор ЖЎРАЕВ шу саволларга жавоб беради:\n– Болалар оёқ кафтидаги нуқсон ирсий ёки генетик муаммолар боис юзага келиши мумкин. Ҳомиладорликда сувсизланиш сабабли боланинг она қорнида нотўғри жойлашиб, сиқилиб қолиши кўпинча туғма маймоқликка сабаб бўлади. Шунингдек, ҳомиладорлик вақтида онанинг турли инфекцион касалликларга чалиниши, кучли депрессия ҳолатида бўлиши, нотўғри овқатланиши оқибатида ҳам ушбу хасталик келиб чиқади. Яъни, нотўғри турмуш тарзи она қорнидаги ҳомиланинг ривожланишига салбий таъсир кўрсатиши мумкин.\nUshbu maqola Сиҳат-саломатлик tomonidan 17.12.2017 da Болалар саломатлиги bo'limda chop etildi.\nТуғма ичак тутилиши\nТошкент педиатрия тиббиёт институти “Госпитал болалар хирургияси ва болалар онкологияси” кафедраси ассистенти, Тошкент шаҳар 2-сон болалар жарроҳлик клиник шифохонаси шифокори, тиббиёт фанлари доктори Жамолиддин САТТАРОВ билан суҳбат.\n– Болаларда жарроҳлик талаб этадиган туғма нуқсонлар, жумладан ошқозон-ичак трактининг туғма ичак тутилиши касалликлари ва келиб чиқиш сабаблари ҳақида тўхталиб ўтсангиз.\n– Туғма нуқсон деганда, анатомик тузилишнинг бузилиши ва бунинг натижасида аъзо ва тизимлар фаолиятининг издан чиқиши тушунилади. Туғма нуқсонлар хилининг кўплиги ва клиник манзарасининг ҳар хил ёшда турлича кечиши, уларга аниқ ташхис қўйишни қийинлаштиради ва бу жарроҳларни туғма нуқсонларни мукаммалроқ ўрганишга ундайди.\nUshbu maqola Сиҳат-саломатлик tomonidan 08.11.2017 da Болалар саломатлиги bo'limda chop etildi.\nМушак гипертонияси ва гипотонияси\nМушак гипертонуси (мушак гипертонияси) – мушак тонусининг бузилишидир, бунда мушак тонуси ошган бўлади ва бола туғилиши билан юзага келади. Сабаби, унинг мушаклари ҳаддан ортиқ таранг ва сиқилган бўлади. Гўдакда кўпинча сабабсиз безовталик ва йиғи, уйқу бузилиши, ияк қалтираши кузатилади.\nБола уйқу пайтида ҳам бўшашмайди, қўлларини букиб, кўкрагига маҳкам босиб, оёқларини қорнига олиб бориб, муштини маҳкам сиқиб ухлайди. Гўдакнинг муштини эҳтиёткорлик билан очиш мумкин. Гўдакнинг қўл ва оёқларини букиб-ёзганда яққол ифодаланган қаршилик сезилади. Таянч рефлекси текширилганда бола бутун оёқ кафтига таяниб турмасдан, оёқ бармоқлари учида туради, рефлекс 1,5 ойдан ортиқ вақт давомида сақланиб туради. Меъёрда ушбу рефлекс 1,5 ойларга бориб йўқолиши керак.\nОрқаси билан ётқизилган гўдакни қўлларидан ушлаб ўзингизга қарата тортганингизда у қўлларини умуман ёзмасдан, бутун танаси билан эргашиб тортилади. Қорнини кафтингиза қўйиб юзини пастга қилиб кўтарганингизда гўдак бошини танаси билан бир чизиқда ушлаб туради. Бундай болалар туғилишлари биланоқ бошини вертикал ҳолатда ушлаб тура оладилар. Мушак тонусининг ошиши тананинг икки томонида ҳам, шунингдек айрим ҳолатларда эса, фақат бир томоннинг ўзида ҳам кузатилиши мумкин.\nUshbu maqola Сиҳат-саломатлик tomonidan 06.11.2017 da Болалар саломатлиги bo'limda chop etildi.\nЯсситовонлик болаларнинг таянч-ҳаракат аъзоларида энг кўп учрайдиган касалликлардан бири бўлиб, товон таги узунасига ерга тегиб туриши билан характерланади. Меъёрий ҳолатда, аксинча, товон таги бироз букилувчи ҳолда бўлиши лозим. Ушбу хасталикка болалар 3-4 ёшга тўлганида ташҳис қўйиш мумкин. Негаки, болада маълум вақтгача товон суяклари ҳали қотмаган, кўплаб тоғай тўқималардан иборат, мушак ва пайлар ҳали кучсиз, чўзилувчан, юмшоқ бўлади.\nТаянч-ҳаракат аъзолар меъёрда ривожланганда болада 5-6 ёшида товон ўзининг асл ҳолатига келади. Лекин баъзида товоннинг ривожланиши ўзгариб, ясситовон касаллиги келиб чиқади. Ясситовонлик пайдо бўлишида қуйидаги омиллар аҳамиятга эга:\nОта ёки онада ясситовон касаллиги бўлса, бу болага ҳам ўтиши мумкин.\nЖуда текис ва пошнасиз ёки жуда учли, жуда кенг, ноқулай оёқ кийим кийганда.\nКўп оғир юк кўтарганда ёки ортиқча вазн (семизлик) туфайли оёқларга ортиқча юк тушганда.\nЗаиф бўғимларнинг ўта букилувчанлиги ёки рахит туфайли бу касаллик рўй беради.\nUshbu maqola Сиҳат-саломатлик tomonidan 20.07.2017 da Болалар саломатлиги bo'limda chop etildi.\nОвқатдан заҳарланишнинг олдини олинг\nАйни ёз ойларида ҳаво исиб, егуликларнинг тез бузилиши кузатилади. Бу эса айниқса ёш болаларда овқатдан заҳарланиб қолиш ҳолатларини келтириб чиқаради. Чунки сифати бузилган егуликларни болалар билиб-билмай истеъмол қилишади, оқибатда ошқозон иши бузилиши ёки ичак инфекциялари билан касалланишлар рўй беради.\nЁзнинг иссиқ ойлари бошланиши билан қуйидаги тавсияларга амал қилиш зарур:\nСақланиш муддати ўтган озиқ-овқатларни истеъмол қилманг!\nКўча-кўйда усти очиқ ҳолда сотилаётган егуликларни харид қилманг!\nУнутманг, уй шароитида тайёрланган музқаймоқ ва кремли қандолат маҳсулотларининг сифати бузилган бўлиши мумкин!\nОвқатдан заҳарланиш айниқса болаларда тез ривожланиб боради ва кўпинча нохуш оқибатлар билан тугайди. Бунинг бир қанча сабаблари бор.\nUshbu maqola Сиҳат-саломатлик tomonidan 07.07.2017 da Болалар саломатлиги bo'limda chop etildi.\nВирусли гепатит юқишидан эҳтиётланг\nАсосан жигар жароҳатланиши билан кечадиган вирусли гепатит зарарланган сув ва озиқ-овқат маҳсулотлари орқали болага юқиши мумкин. Бемор тузалгунига қадар уни хонадондаги бошқа болалардан ажратиб қўйиш ва парвариш давомида гигиена шартларига риоя этиш керак.\nТозаликка риоя қилмаслик, яъни овқатланишдан олдин қўлларни совунлаб ювмаслик, мева ва сабзавотларни ювмасдан истеъмол қилиш ҳамда қайнатилмаган сувни ичиш кўпинча вирусли гепатитнинг А ва Е турлари билан касалланишга сабаб бўлади. Касаллик кўпроқ болалар ўртасида учрайди.\nОрганизмга касаллик вируси тушгач, у кўпаяди. Бу давр клиник белгиларсиз кечади ва касалликнинг яширин даври ҳисобланади. Бу давр гепатитнинг А ва Е турларида 3-6 ҳафтагача давом этиши мумкин.\nUshbu maqola Сиҳат-саломатлик tomonidan 19.06.2017 da Болалар саломатлиги bo'limda chop etildi.\nБолаларда ахлатини мунтазам функционал тутолмаслик (энкопрез) чаноқ аъзолари иннервациясининг туғма норасолигида (масалан, орқа мия чуррасида), орқа ва бош мия шикастланганида ҳамда ақли заиф болаларда ва бошқаларда кузатилиши мумкин.\nФункционал ахлат тутолмасликка олиб келувчи бир қанча сабаблар мавжуд.\nБиринчи сабаб. Беморларда энкопрез, руҳий зўриқиш (қўрқув, ваҳима) ва кайфиятни туширувчи таассуротлар оқибатида юзага келади. Кўпгина беморлар анамнезида кучли изтироб чекиш (яқинларидан бирининг вафоти, бахтсиз ҳодиса, табиий фалокат ва ҳоказо), чекиши ёки сурункали равишда қўрқиш (болаларини калтаклайдиган ота-оналардан ёки бажарилмаган уй вазифасини ҳар дақиқада сўраб қолиши мумкин бўлган ўқитувчидан қўрқиш) туфайли келиб чиқиши аниқланади.\nUshbu maqola Сиҳат-саломатлик tomonidan 15.05.2017 da Болалар саломатлиги bo'limda chop etildi.


Тожикистонда ўзбекча эшиттиришлар қисқарди\nТожикистондаги “Овози тожик” радиосининг ўзбек тилидаги эшиттиришлари эфирга ноқулай вақтда узатилаётгани мухлислар норозилигига сабаб бўлмоқда.\nТожикистоннинг Сўғд вилоятида истиқомат қилувчи Ҳадича Аҳмадзода бир ҳафтадан буён республика радиоси орқали узатиладиган ўзбек эшиттиришларини тинглашнинг иложи бўлмаётганини айтади.\n- Илгари телевидение ва радиода берилган эшиттиришу кўрсатувлар мамлакатдаги ўзбек тингловчилари учун катта аҳамиятга эга бўлган. Чунки бу кўрсатув ва эшиттиришлардан ўзбеклар ҳам маънавий, ҳам маданий озуқа олиш билан биргаликда ҳордиқ ҳам чиқаришарди. Бироқ эндиликда радио ва телевидение кўрсатув ва эшиттиришлари кескин қисқарди, эфирга узатиш тартиби ўзгарди. Айтайлик, радиодаги эшиттириш жуда ноқулай вақтда узатилмоқда. Илгари бир кунда уч марта узатиларди, ҳозир икки марта берилаяпти, вақти ҳам камайтирилган. Вилоят радиоси ва телевидениесида ҳам шундай бўлди. Телевидениедаги ярим соатли “Оқшом” кўрсатуви 15 дақиқага камайтирилган, - дейди Ҳадича Аҳмадзода.\nТожикистон радиосининг ўзбек бўлими ходимлари ўзбек тилидаги эшиттиришлар эфир вақти ноқулай вақтга ўтказилганлиги сабаб радио раҳбарларига ёзма равишда мурожаат қилганлар. “Овози тожик” радиосининг ўзбек тили эшиттириши бўлими катта муҳаррири Отабек Ғоибовнинг айтишича, раҳбарлар эшиттиришлар вақти нима учун ўзгартирилгани сабабларини айтишмаяпти.\n- Дарҳақиқат биз ўзбек тилидаги эшиттиришларини тингловчиларимизга қулай вақтда эфирга узатилишини ёки яна ўша эски вақтига қайтарилишини сўраб, ариза ёздик. Бироқ радио раҳбарияти “янги сетка (эфирга узатиладиган эшиттириш вақти – таҳр.) тасдиқланган ва уни ўзгартириб бўлмайди”, дея жавоб берди, - деди Отабек Ғойибов.\nОвозини эшиттирмаслик шарти билан гапирган “Овози тожик” радиоси раҳбари Абдуқодир Абдуқаҳҳор радиодаги эшиттиришларнинг эфир вақти ўзгартирилишини мухлислар талаби ва эшиттиришлар мавқеи ҳисобга олингани билан изоҳлади.\n- Биз, биринчи навбатда, тожик тилига яқин тиллардаги эшиттиришларнинг кетма-кет узатилишига эътибор берамиз. Чунки республика аҳолисининг асосий қисмини тожиклар ташкил этади. Шу боис аввал тожикча, дарий, форсий тилларда,кейин рус тили ва ана ундан кейин ўзбек тили эшиттиришларига ўрин бердик, - деди Абдуқодир Абдуқаҳҳор.\nБироқ, конибодомлик бир суҳбатдошимизнинг сўзларига кўра, илгари деярли ҳаммада қўлда кўтариб юрадиган радио бор эди - одамлар хоҳлаган пайтда радиони эшитиши мумкин бўлган. Шу кунда эса саҳарги ва кундузги эшиттиришларни аҳолининг аксарият қисми эшитмайди.\n“Республикада 1,5 миллиондан ортиқ ўзбек яшайди. Тожикистонда атиги 100 мингга яқин руслар истиқомат қилади, дарий тилида эса беш-олти киши гапиради, холос. Республика аҳолисининг қарийб 30 фоизини ўзбеклар ташкил этса-ю, улар тили мавқеи шу тиллардан кейинга қўйилиши ажабланарли ҳол”, дейди суҳбатдошимиз.\n- Тожикистон бош қонунида республикада истиқомат қилувчи барча миллат вакиллари ўз она тилида гапириш, билим олиш, радио ва телевидениеда тинглаш ҳуқуқига эга, деб белгилаб қўйилган. Бироқ аслида шундайми? Мана, бир ҳафтадирки, биз ҳар куни Тожикистон радиоси орқали бериладиган ўзбек тилидаги эшиттиришларни тинглай олмаяпмиз. Кейинчалик билсак, бу эшиттиришлар саҳар соат 3 да ва кундуз куни соат 15.00 да эфирга узатиладиган бўлибди. Рости гап, Тожикистон радиоси раҳбарияти ҳаракатларини тушунолмай қолдик. Назаримда, бу Тожикистонда яшайдиган ўзбекларга нисбатан эътиборсизлик, ҳурматсизликни англатади, - дейди конибодомлик суҳбатдош.\nТаҳлилчиларнинг эътироф этишларича, бу янги тартиб ўзбекларга бўлган “босим”дир. Радио ва телевидениеда ўзбек дастурларининг жуда камлиги, адади жуда ҳам оз бўлган ўзбекча газеталар ўзбекзабон аҳоли эҳтиёжини қондира олмайди. Шунинг учун ҳам Тожикистонга Ўзбекистон сариқ матбуоти кириб келиш кўлами ошиб бормоқда.


АҚШ Хитойни яккалаш билан таҳдид қилди - 21.06.2021, Sputnik Ўзбекистон\nCOVID-19 пайдо бўлиш сабабларини аниқлаштиришга қаршилик қилса - Оқ уй Хитойни яккалашини билдирди. 21.06.2021, Sputnik Ўзбекистон\nТОШКЕНТ, 21 июн - Sputnik. Коронавирус пайдо бўлиш вазиятини аниқлаш учун халқаро экспертлар киришига тўсқинлик қилса, Хитой тўлиқ изоляция қилинади, деди миллий хавфсизлик бўйича АҚШ президенти маслаҳатчиси Жейк Салливан. Эслатиб ўтамиз, ўтган ҳафтада Англиянинг Корнуолл графилигида бўлиб ўтган “катта еттилик” саммитида президент Жо Байден коронавирус қандай пайдо бўлгани ҳақида якуний хулосага келмаганини маълум қилганди. Шунингдек G7 давлатлари раҳбарлари Хитойни Шинжон, Гонконг ва Тайванда демократия ва инсон ҳуқуқлари бузилишида айблаб, унга биргаликда “қарши туриш”га келишиб олган эди. Маълумот учун, 2021 йилнинг март ойида халқаро экспертлар гуруҳи Ухань шаҳрида коронавируснинг келиб чиқишини аниқлаш мақсадида текширувлар ўтказган ва “COVID-19нинг лабораторияда келиб чиқиши эҳтимоли жуда кам” деган хулосага келишган эди. Энг эҳтимолий вариант – коронавсирус олдин кўршапалакдан бирор ҳайвонга юққан ва мутация қилган. Ундан сўнг одамга юққан бўлиши мумкин, деган хулосага келишган эди.\nхитой, ақш, сиёсат\n12:23 21.06.2021 (янгиланди: 12:24 21.06.2021)\nCOVID-19 пайдо бўлиш сабабларини аниқлаштиришга қаршилик қилса - Оқ уй Хитойни яккалашини билдирди.\nТОШКЕНТ, 21 июн - Sputnik. Коронавирус пайдо бўлиш вазиятини аниқлаш учун халқаро экспертлар киришига тўсқинлик қилса, Хитой тўлиқ изоляция қилинади, деди миллий хавфсизлик бўйича АҚШ президенти маслаҳатчиси Жейк Салливан.\n"Дунё мамлакатларини бирлаштириш ва Хитойга сиёсий ва дипломатик босим ўтказиш орқали биз ХХРга кескин талаблар қўймоқчимиз: ёки у коронавирус қандай пайдо бўлганини текширувчи мутахассисларни ишлашга қўяди, ёки у халқаро ҳамжамият томонидан изоляция қилинади”, - деди Салливан Fox News телеканалига.\nЭслатиб ўтамиз, ўтган ҳафтада Англиянинг Корнуолл графилигида бўлиб ўтган “катта еттилик” саммитида президент Жо Байден коронавирус қандай пайдо бўлгани ҳақида якуний хулосага келмаганини маълум қилганди.\nШунингдек G7 давлатлари раҳбарлари Хитойни Шинжон, Гонконг ва Тайванда демократия ва инсон ҳуқуқлари бузилишида айблаб, унга биргаликда “қарши туриш”га келишиб олган эди.\nМаълумот учун, 2021 йилнинг март ойида халқаро экспертлар гуруҳи Ухань шаҳрида коронавируснинг келиб чиқишини аниқлаш мақсадида текширувлар ўтказган ва “COVID-19нинг лабораторияда келиб чиқиши эҳтимоли жуда кам” деган хулосага келишган эди. Энг эҳтимолий вариант – коронавсирус олдин кўршапалакдан бирор ҳайвонга юққан ва мутация қилган. Ундан сўнг одамга юққан бўлиши мумкин, деган хулосага келишган эди.


Ойнага кўп қараш гуноҳми? – Mulohaza.uz\nВа алайкумус салом. Аллоҳ гўзалдир, гўзалликни яхши кўради. Ойнага қараб, ташқи кўринишини тўғрилашнинг ҳеч қандай ёмон жойи йўқ. Али розияллоҳу анҳудан ривоят қилинишича, Пайғамбаримиз соллаллоҳу алайҳи ва саллам ойнага қарасалар, “Барча мақтовлар Аллоҳга хос! Ё Аллоҳ, шаклу шамойилимни чиройли яратганингдек, хулқимни ҳам гўзал қил!” деб дуо қилардилар (Ибн Сунний ривояти).\nКўрилган : 952


Ариларни шакар шарбати билан боқиш – Tadbirkor-Fermer\nАриларни шакар шарбати билан боқиш\nМабодо арихоналарда жамгарилган асалли рамкалар ёки табиатда шарбат ажратувчи усимликлар\nхали гулламаган булса , у холда ари оилаларига шакар шарбати тайёрлаб берилади . Шарбатнинг икки кисми шакар ва уч кисми сувдан иборат ёки бир кисми шакар бир кисми сув микдорида тайёрланади. Кўшиладиган сув сирли ёки шунга ухшаш идишда кайнаш даражасига етгунча иситилади ва сув оловдан олиниб , унга улчанган шакар кушилиб, таёқча ёрдамида тулик эригунча аралаштирилади .\nКузда ариларнинг озиғини тулдириш вақтида шакар шарбати 1 литр арик ёки ёмгир сувига 1,5 кг шакар кўшиб тайёрланади.\nШарбатнинг харорати 35-40 ºС гача пасайгандан кейин ариларга берилади . Мана шундай йул билан шакар шарбати тайёрланганда арилар мураккаб шакарни оддий шакарга осон парчалаши мумкин булиб, берилган микдордаги шакар ушанча микдорда шакар асалига айланади. Шакар шарбатини ари оиласига оиланинг озиқ микдори тўлгунча берилади . Оилага берилаётган шарбатни ари оиласининг кучига қараб 200; 250; 500; 1000 мл дан 2-3 литргача бериш мумкин.\nАрихонада ариларнинг уғирликка камрок кириши ёки бутунлай кирмаслиги учун шакар шарбатини кечкурун арилар учишни тухтатгандан кейин, уяларидаги шарбат қуйиладиган идишларга арининг кучига қараб берилади. Тажрибаларнинг кўрсатишича , шарбатга кобальт микроэлементи кушиб берилса, оилада қуртчаларнинг ривожланиши ва купайиши ортар экан. Шунинг учун 1 грамм хлорли кобальт 30 литр шакар шарбатига ёки 1 г кулранг нордон кобальтни 25 л шакар шарбатига ёки сувга кўшиб берилса, ари оиласи асосий шарбат ажратувчи усимликлар гуллагунча катта кучга зга булади ва кўп махсулот тўплайди. Шакар шарбатини уя ичидаги шарбат қуйиладиган идишларга қўйиш қийин ва мураккаб иш, шунинг учун агар арихона атрофида ари оилалари булмаса ёки уз ари оилаларингизнинг юқумли касаллик билан касалланмаганлигига ишонч хосил қилсангиз, у холда шакар шарбатини арихонада очиқ хавода бирор идиш га қуйиб, арилар чўқимаслиги учун идишнинг ичига ёгоч таёқча ёки буз мато солиб куйиб боқиш мумкин. Бундан ташқари, ариларнинг кучадан озиқ олиб келиши натижасида оиланинг ривожланиши жадаллашади.


Олти ойда 780 минг тонна мева-сабзавот экспорт қилинди — 21asr.uz\nБу ҳақда Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Қишлоқ хўжалиги вазирлиги мутасаддилари ўтказган очиқ мулоқотда маълумот берилди.\nУнда Президентимизнинг жорий йил 20 мартдаги “Ўзбекистон Республикасида боғдорчилик ва иссиқхона хўжалигини янада ривожлантириш чора-тадбирлари тўғрисида”ги қарорининг мазмун-моҳияти ва ижроси муҳокама қилинди.\nҚишлоқ хўжалиги вазирлиги ҳузуридаги Боғдорчилик ва узумчилик бошқармаси, Боғдорчилик ва иссиқхона хўжалигини ривожлантириш агентлиги мутахассислари боғдорчилик ва иссиқхона хўжаликларидаги бугунги ҳолат, соҳани ривожлантиришга доир масалалар бўйича журналистларнинг саволларига жавоб қайтарди.\nЎзбекистонда жами 269,5 минг гектар боғ бўлиб, шундан 188 минг гектар боғ фермер хўжаликлари ихтиёрида. 2018 йилда эса 9 минг гектар интенсив боғлар барпо этилган. Боғдорчилик соҳасини техникалар билан тўлиқ таъминлаш мақсадида 2025 йилгача агротехникалар сонини 12 минг 533 донага кўпайтириш юзасидан чора-тадбирлар ишлаб чиқилган ва бу жараён босқичма-босқич амалга оширилмоқда.\nЖорий йилнинг биринчи ярим йиллигида жами 780 минг тонна мева-сабзавот маҳсулотлари (700 миллион доллардан ортиқ) экспорт қилинган. Ташқи бозорга чиқарилган қуритилган мевалар эса 10 минг 268 тоннани ташкил этган.\nБугунги кунда дунё бозорида айнан қандай мева маҳсулотларига талаб кучайиб бораяпти?\nМутахассисларнинг фикрича, ушбу талабни ўрганиш ва қоплаш борасида мамлакатимиз аграр соҳасида бир қатор ишлар амалга оширилмоқда. Таҳлиллар шуни кўрсатмоқдаки, бундан буён уруғ мевали боғлар эмас, балки данак мевали боғларни кўпайтиришга алоҳида эътибор қаратиш лозимлиги кўринмоқда.\nЮртимиздаги барча тоифадаги хўжаликларда жами 269,5 минг гектар боғларнинг 118 минг гектари ёки 44 фоизини олма боғлари ташкил этади. Бугунги кунда дунё бозорида асосий талаб гилос, шафтоли, ўрик, олхўри, хурмо ва лимон каби боғдорчилик маҳсулотларига бўлмоқда. 2019 йил 1 июль ҳолатига кўра, 17 минг тонна гилос, 8,3 минг тонна шафтоли, 50 минг тонна ўрик, 15 минг тонна олхўри экспорт қилинди. Лимонга ҳам йил сайин талаб ортиб бормоқда.\nОхирги 3 йилда республикамизга боғдорчилик соҳасига 750 миллион АҚШ доллари миқдорида инвестициялар жалб этилди. Ўзбекистон қишлоқ хўжалиги соҳасида мева-сабзавотчилик соҳасини ривожлантириш мақсадида Қорақалпоғистон Республикаси ва вилоятларда жорий йилнинг шу давригача 56 мева-сабзавот кластери ташкил этилиб, уларга 23,7 минг гектар ер майдонлари ажратиб берилди.\n2016-2019 йилларда жами 293 минг гектар паст ҳосилли пахта ва ғалла майдонлари қисқартирилиб, уларнинг ўрнига қўшимча экспортбоп экинлар, жумладан, 93,7 минг гектар сабзавот, 37,5 минг гектар дуккакли, 15,1 минг гектар полиз, 55,6 минг гектар озуқа, 3 минг гектар шоли ва 19,1 минг гектар мойли экинлар экилади. 27,5 минг гектар интенсив боғлар ва 11 минг гектар токзорлар, 568 гектар майдонда иссиқхоналар ташкил этилган.\nАнор ва лимон маҳсулотларини кўпайтириш экспорт ҳажмларини ошириш, қолаверса, анор ва лимон брендларини яратиш учун “Лимон етиштирувчилар ва экспорт қилувчилар“ ва “Анор етиштирувчилар“ уюшмалари ташкил этилди. Жаҳон бозорида анорга ва лимонга талаб ошиб бораяпти. Жорий йилнинг ўзида 2 минг гектардан ортиқ майдонда анорзорлар ташкил этилди. Бундан ташқари, иссиқхоналарда мандарин ва апельсин ўсимликларини кўпайтиришга алоҳида эътибор қаратилаяпти.\nБоғларни техника билан таъминлаш даражаси қандай?\nБугунги кунда юртимизда боғларда ишлайдиган махсус техникалар билан таъминланиш даражаси 25-30 фоиздир. Боғларда ихтисослашган мини тракторлар сони 1 минг 709 донани ташкил этади. Бундан ташқари, боғларда агротехник тадбирларни ўз вақтида ўтказиш учун зарур бўлган турли хилдаги агрегатлар (пуркагичлар, тиркамалар ва бошқалар) сони 5 минг 270 донани ташкил этмоқда.


Янги тараққиёт босқичидаги вилоят — Ishonch Gazetasi\nАйни пайтда Тошкент вилоятида мисли кўрилмаган ўзгаришлар амалга ошириляпти.Қурилиш, қишлоқ хўжалиги, спорт, соғлиқни сақлаш, таълим, туризм, тадбиркорлик каби турли жабҳаларда янгиланишлар жараёни авжида. Пастқам уйлар, кўримсиз маиший хизмат кўрсатиш тармоқлари ўрнида замонавий бинолар, сайилгоҳлар, мактаб, боғчалар, меҳмонхоналар қад ростлади ва бу жараён изчил давом этмоқда.\nДавлатимиз раҳбарининг ташаббуси билан 2017 йили Тошкент вилояти маркази сифатида Нурафшон шаҳри вужудга келди. Ўтган йили унинг бош режаси ишлаб чиқилган эди. Ҳозирда бу ерда бунёдкорлик ишлари жадал суръатда. Хусусан, Тошкент йўли кўчаси кенгайтирилиб, бир қаватли эски иморатлар ўрнида кўп қаватли уйлар, офислар, савдо ва хизмат кўрсатиш шохобчалари қурилмоқда. Йил охиригача 8 та банк филиали ва 9 та маъмурий бино фойдаланишга топширилиши мўлжалланган. Шу жумладан, Тошкент вилояти касаба уюшма ташкилотлари бирлашмаси кенгашининг 5 қаватли замонавий маъмурий биноси қурилиши ҳам бошлаб юборилган.\nПрезидентимиз Шавкат Мирзиёевнинг жорий йил 1-3 июнь кунлари Тошкент вилоятига ташрифи давомида кўплаб соҳалар қатори коммунал соҳа, жумладан, аҳолини ичимлик суви билан таъминлаш масаласига алоҳида эътибор қаратилган эди.\nМазкур муаммони ҳал этиш мақсадида жорий йилда 440 километр ичимлик суви тармоқлари ва 301 та сув иншоотида қурилиш-таъмирлаш ишлари бажарилиши режалаштирилган. «Осиё тараққиёт банки» иштирокидаги қиймати 144 миллион АҚШ долларига тенг лойиҳанинг биринчи босқичи доирасида қурилиш ишлари ҳозирдаёқ ўзининг ижобий натижасини бера бошлади.\nБиргина Оққўрғон тумани «Ҳамзаобод» МФЙнинг ўн олтита кўчасидаги етти юзтадан зиёд хонадонни ичимлик суви билан таъминлаш мақсадида 8,5 километр масофага қувур ётқизилди. Бу юмушга бир ярим миллиард сўм маблағ сарфланди. Икки юз қирқ миллион сўм эвазига иккита сув минораси қад ростлади. Қурилиш ишлари икки ярим ойда тўла-тўкис якунланди. Шу тариқа салкам ўттиз йил мобайнида ичимлик сувидан қийналган тўрт минг нафар аҳоли эҳтиёжи қондирилди.\nСоғлиқни сақлаш тизимида ҳам ўзгаришлар бошланганини эътироф этиш лозим. Тиббий хизмат сифатини янада яхшилаш, аҳоли орасида юқумли ва юқумсиз касалликларнинг олдини олиш мақсадида туман ва шаҳар тиббиёт бирлашмалари, кўп тармоқли марказий поликлиникалар, қишлоқ оилавий поликлиника ва қишлоқ врачлик пунктлари замон талаблари даражасида таъмирланмоқда. Ҳозирда барча туман ва шаҳар тиббиёт муассасаларида реконструкция ишлари авжида. Нафақат марказ, балки чекка ҳудудлардаги шифо масканларига тажрибали ва малакали шифокорлар жалб этилмоқда. Яна бир муҳим янгилик, соҳага инновацион лойиҳалар кириб келмоқда. Буни Олмалиқ шаҳридаги 2-оилавий поликлиника ва Пискент тумани кўп тармоқли марказий поликлиникаси «Электрон поликлиника»га айлантирилаётгани мисолида кўриш мумкин. Бу ерда навбатга ёзилиш, тиббий маълумотномалар электрон тарзда қайд этилади. Натижада одамларга уйда ўтирган ҳолда олдиндан навбат олиш имкони яратилади.\nВилоятда кичик бизнес ва хусусий тадбиркорлик суръати ҳам жадаллик билан ўсиб бормоқда. Кундан-кунга тадбиркорлик субъектлари кўпайиб бораётгани, айниқса, қувонарлидир. Жумладан, ўтган ярим йил давомида вилоятда 5413 та янги корхона ва ташкилот ишга тушди. Натижада мана шундай тузилмалар сони 35 мингтадан ошиб кетди. Жорий йил 1 июль ҳолатига кўра, 29 минг 550 та корхона фаолият кўрсатаётган бўлса, шундан 29 минг 284 таси ёки 99,1 фоизи кичик бизнес субъекти ҳисобланади.\nБундан ташқари, вилоятда ташқи савдо айланмаси ҳам сезиларли равишда ошган. Жумладан, жорий йилнинг январь-июнь ойлари бўйича бу кўрсаткич 2249,4 миллион АҚШ долларига тенг бўлиб, шу тариқа ўтган йилнинг шу даврига нисбатан 139,2 фоизга ўсишга эришилди.\nСаноат салоҳияти янада ошади\nДавлатимиз раҳбарининг Тошкент вилоятига ташрифи давомида 2019-2020 йилларда амалга ошириладиган 40 триллион 300 миллиард сўмлик 800 тага яқин лойиҳадан иборат дастур ишлаб чиқилган эди. Ушбу лойиҳаларнинг 300 дан зиёди саноат соҳасига тегишли. Ҳудудлар саноатини комплекс ривожлантириш бўйича ишчи гуруҳи ташаббуси билан бунга яна 310 та қўшимча лойиҳа шакллантирилди.\nКези келганда айтиш лозимки, вилоятда 2019-2022 йилларда умумий қиймати қарийб 51 триллион сўмлик 636 та лойиҳани амалга ошириш режалаштирилган. Ушбу лойиҳалар доирасида 4,2 миллиард долларлик тўғридан-тўғри хорижий инвестицияларни ўзлаштириш орқали саноат маҳсулоти ишлаб чиқариш ҳажмини қарийб 2, аҳоли даромадларини 2,1 баробар ошириш кўзда тутилган. Бу 51 мингдан ортиқ доимий иш жойи ташкил этиш имконини беради. Муҳим жиҳати шундаки, вилоят саноатини ривожлантириш бўйича таклиф этилган лойиҳаларнинг 60 фоизи бўш турган объектлар ва ер майдонларига жойлаштирилди. Масалан, биргина Янгийўл туманида 250 гектар ер ва 350 минг квадрат метр майдонга эга бинолар, Янгийўл шаҳрида 64 гектар ер ва 136 минг квадрат метр иншоотлар бўш тургани аниқланган.\nПрезидентимизнинг жорий йил 21 июнда қабул қилинган «Кичик саноат зоналари фаолиятини мувофиқлаштириш ва бошқаришни янада такомиллаштириш чора-тадбирлари тўғрисида»ги қарори барча ҳудудлардаги сингари Тошкент вилоятидаги кичик саноат зоналари учун ҳам айни муддао бўлди. Бундан фойдаланиб, вилоятда саноатни изчил ривожлантириш, бўш объектлар негизида янги қувватларни ишга тушириш бўйича вазифалар белгилаб олинди. Уларнинг ижроси юзасидан жойларда амалий ишлар бажарилмоқда. Жумладан, Янгийўл шаҳрида ташкил этилаётган саноат зонасида қиймати қарийб 22,5 миллион доллар бўлган қатор инвестиция лойиҳалари амалга оширилади. Жумладан, «BK Medicare» масъулияти чекланган жамияти қиймати 5 миллион 490 минг АҚШ долларига тенг фармацевтика маҳсулотлари ишлаб чиқариш лойиҳасини амалга оширади. Бундан ташқари, «Korea System» МЧЖ енгил автомашиналар учун эҳтиёт қисмлари, «Namgang» МЧЖ қадоқлаш қутилари, «Hanra Steel» ва «BK Chemical» МЧЖлари қурилиш материаллари ишлаб чиқаришни йўлга қўяди. Бундан ташқари, ноанъанавий ўсимлик мойларини қайта ишлаш ва шу каби бошқа бир қатор лойиҳалар амалга оширилади. 2019-2021 йилларга мўлжалланган мазкур хорижий инвестиция лойиҳалари тўлиқ амалга оширилиши билан саноат зонасида 200 та янги иш ўрни яратилади.\nЯна бир муҳим янгиликлардан бири, жорий йилнинг 24 сентябрь куни Вазирлар Маҳкамасининг 2019-2020 йилларда Тошкент вилоятининг саноат салоҳиятини ривожлантириш бўйича қўшимча чора-тадбирлар тўғрисидаги қарори қабул қилинди. Қарор асосида 2019-2020 йилларда Тошкент вилоятининг саноат салоҳиятини ривожлантириш дастури маъқулланди.\nДастурга мувофиқ, саноат ишлаб чиқариш ҳажми 1,7 бараварга, экспорт ҳажми 1,4 бараварга ошади ҳамда 49 000 дан ортиқ доимий иш ўрни яратилади.\nПрезидентимиз Шавкат Мирзиёев ёшлар таълим-тарбияси учун қўшимча шароитлар яратиш, хотин-қизлар бандлигини оширишга қаратилган комплекс чора-тадбирларни ўз ичига олган 5 та муҳим ташаббусни илгари сурди.\nҚувонарли жиҳати шундаки, Бўка тумани давлатимиз раҳбарининг ижтимоий, маънавий-маърифий соҳалардаги ишларни янги тизим асосида йўлга қўйиш бўйича илгари сурган ҳаётбахш ташаббусини ҳаётга жорий этиш бўйича намуна қилиб олинган. Бугун ушбу ташаббуслар ижроси бўйича бошланган ишлар бўкаликлар ҳаётига том маънода янги давр руҳини олиб кирди.\nБиринчи ташаббус доирасида ёшларнинг мусиқа, рассомлик, адабиёт, театр ва санъатнинг бошқа турларига қизиқишини ошириш, истеъдодини юзага чиқариш мақсадида 280 га яқин тўгарак ташкил этилди. Бир пайтлар фаолияти тўхтаб қолган маданият марказлари, кутубхоналар яна гавжумлашди. Мактаблардаги тўгараклар хоналари мусиқа асбоблари билан таъминланмоқда. Бу каби тадбирлар орқали тумандаги 10 минг нафарга яқин ўғил-қизни санъат йўналишига қамраб олиш мақсад қилинган.\nИккинчи ташаббус асосида фарзандларимизни жисмоний чиниқтириш, спортдаги қобилиятини намоён қилиши учун зарур шароит яратиш мақсадида мактаблардаги спорт тўгараклари сони 35 тадан 64 тага етказилди. Маҳаллалардаги спорт майдончалари таъмирланиб, ободонлаштирилди. «Ровот», «Катта Ровот», «Навобод» маҳаллаларида замонавий футбол ва волейбол майдончалари барпо этиляпти.\nУчинчи ташаббус бўйича тумандаги барча мактабларни компьютер техникаси ва юқори тезликдаги интернет билан таъминлаш чоралари кўрилмоқда. Туман марказида яқинда ташкил этилган «Рақамли технологиялар» ўқув маркази ёшлар, умуман, аҳолининг компьютер саводхонлигини оширишга хизмат қилади.\nТўртинчи ташаббус доирасида туманда «Китоб карвони» тадбирлари ташкил этилиб, 20 мингдан зиёд бадиий китоб аҳоли, жумладан, ёшларга совға қилинди. 5 та маҳалла кутубхонаси иш бошлади.\nБешинчи ташаббус – хотин-қизларни иш билан таъминлашга ҳам алоҳида эътибор қаратилган. Шу мақсадда «Бўстон», «Чавлисой», «Рамадон», «Катта Ровот» маҳаллаларининг ҳар бирида 300 иш ўрнига эга 4 та тикувчилик корхонаси барпо этилди. Уларда 1 минг 200 нафардан зиёд хотин-қиз ишли бўлди. Айниқса, туманнинг «Бўстон» маҳалласида улкан бунёдкорлик ишлари бажарилди. Уйларнинг ташқи қисми таъмирланиб, томлари янгиланди, янги дарвозалар ўрнатилди. Йўлларга асфальт ётқизилди, кўча чироқлари ўрнатилди. 4,3 километр газ қувури демонтаж қилинди, 2,3 километрлик ичимлик суви тармоғи тортилди. Хонадонларга газ баллонлари тарқатилди.\nМаҳалла марказидаги Ёшлар истироҳат боғида йигит-қизлар волейбол, баскетбол, шахмат-шашка, стол тенниси билан шуғулланади, аттракционлар, рақс майдони, интернет кафеда вақтини мазмунли ўтказади. Ҳудудда китобхонликни оммалаштириш мақсадида «Халқ кутубхонаси» ташкил этилди. Янги маҳалла биноси қад ростлади. 450 томошабинга мўлжалланган «Бўстон арена» стадиони реконструкция қилинди. Болалар ва ўсмирлар спорт мактаби балансига ўтказилган стадионда барча зарур шароитлар яратилган. Бу ерда 100 нафардан зиёд ўқувчи-ёш футбол билан шуғулланади.\nМаҳалладаги 7-қишлоқ оилавий поликлиникаси мукаммал таъмирланиб, зарур тиббий асбоб-ускуналар билан жиҳозланди. 100 қатновга мўлжалланган шифо маскани бешта маҳалладаги 14 минг нафардан зиёд аҳолига хизмат кўрсатади. Бу ерда кундузги стационар, ижтимоий дорихона, электрон поликлиника тизими йўлга қўйилди. Ташкил этилган «Бўстон барака чеварлари» МЧЖга қарашли тикувчилик цехида 150 нафар хотин-қиз иш билан таъминланган.\nПрезидентимиз жорий йил июнь ойидаги ташрифи давомида мазкур корхонага ҳам бориб, санъатнинг турли йўналишидаги тўгаракларга қатнаётган ўғил-қизлар билан суҳбатлашди. Тумандаги 27-умумтаълим мактаби 3-синф ўқувчиси Фазилат Ёқубова бешта муҳим ташаббусга бағишланган шеърини ўқиб берди. Давлатимиз раҳбари қизига яхши таълим-тарбия, ижодий муҳит ва шароит яратиб бергани учун Фазилатнинг отасига автомобиль совға қилди. Ўзига эса уйида кутубхона очиб беришини айтди. Эътиборли жиҳати Мустақиллик байрами арафасида «Фазилатхон» кутубхонаси тантанали равишда очилди.\nДарҳақиқат, Тошкент вилояти бугун ўзгаришлар майдонига айланиб, вилоят аҳли янгича руҳда яшамоқда. Вилоят маркази Нурафшондан тортиб бошқа барча туман ва шаҳарлардаги янгиланишлар инсонларнинг ҳаётига қувонч ва фаровонлик олиб кирмоқда. Бу, албатта, давлатимиз раҳбарининг «Одамлар эртага эмас, олис келажакда эмас, бугун яхши яшаши керак» деган эзгу тамойили асосида амалга оширилаётган ислоҳотларнинг амалий натижасидир.\nТошкент вилояти касаба уюшма ташкилотлари бирлашмаси


Бутун жаҳондаги iPhone эгалари айнан қайси моделларни тутишяпти? - Terabayt.Uz\nАмерикаликларни қониқтирган смартфонлар рейтингида iPhone’лар атиги еттинчи ўриндан бошланганидан хабарингиз бор. Шундаям кучли ўнталикка iPhone 12 туркумининг бирорта ҳам вакили кирмаган. Хўш, ўзи бутун дунёда айфонларнинг қайси моделлари энг кўп тарқалган?\nCounterPointResearsh статистика портали шу масалага қизиқиб, 2021 йилнинг биринчи чорагида қайси iPhone модели энг кўп тарқалганини ўрганиб чиқди. Олинган натижаларни 2020 йилнинг дастлабки кварталидаги ҳолат билан таққослаб кўришди.\nЎтган йилнинг илк чорагида купертинолик гигантнинг дунё бўйича энг кўп тарқалган смартфони iPhone 7 модели бўлган – айфон эгаларининг 13 фоизи шунақасидан ишлатган. Ўша даврдаги «тишланган олмали» смартфонларнинг оммабоплик рейтинги қуйидагича эди:\nКўриб турганингиздек, кучли учликка 11 фоизлик оммабоплик билан iPhone XR ҳамда 10 фоизлик улуш билан iPhone 8 ҳам кучли учликка кирган.\nЖорий йилнинг бошидан эса рейтинг таниб бўлмас даражада ўзгарган: биринчи ўринга iPhone 11 модели чиқиб олган. Уни тутаётган фойдаланувчилар жами айфон эгаларининг 16 фоизини ташкил этган бўлса, 10 фоизи iPhone XR ишлатаётган экан. Бир йил аввалги етакчи iPhone 7, шунингдек iPhone 8 моделлари 8 фоизлик ҳисса билан 3-4-ўринларни эгаллаб турибди.\nГувоҳи бўляпмизки, Apple’нинг сўнгги авлод смартфонларидан стандарт iPhone 12 модели оммабоплик рейтингида бешинчи, iPhone 12 Pro Max эса тўққизинчи ўринларда турибди.\n#Apple #Apple iPhone #Apple iPhone 7 #Apple iPhone 8 #Apple iPhone 11 #Apple iPhone Xr #Apple iPhone 12 #Apple iPhone 12 Pro Max


Сальвадор Далининг гравюраси ўғирлаб кетилди\n15.10.2019 13:17 0 1111\nСан-Франциско (АҚШ)даги галереядан буюк рассом Сальвадор Дали мўйқаламига мансуб асарнинг гравюраси номаълум шахс томонидан ўғирлаб кетилди. Бу ҳақда «ABC7 News» телеканали хабар берди.\nСўнгги маълумотларга кўра, бу Далининг «Ёнаётган жирафа» асаридан олинган гравюра бўлган.\n«Ёнаётган жирафа» гравюраси\nХабар берилишича, «Ёнаётган жирафа» гравюралари бир нечта бўлиб, уларнинг барчаси хос рақамларга эга.\nГравюранинг нархи унча баландмас — 20 минг АҚШ долларигача бўлган.\nТашқи кузатув камералари номаълум шахсни қайд этиб қолган, аммо ўғирлик амалга оширилган пайт ёзиб олинмаган. Таъкидланишича, номаълум шахс хусусий галереяга кириб, 50х65 сантиметр ўлчамдаги гравюрани олган ва хотиржам ортига қайтиб кетган, бунинг учун 30 сония ҳам кетмаган.\nўғирлик сальвадор дали\nҲуқуқ 08/11, 16:45\nЖамият 14/10, 14:21\n«Чорсу»да 19 ёшли қиз ўғирликда гумонланиб қўлга олинди\nХориж 27/08, 21:30\nНидерландиядаги музейдан битта расм учинчи марта ўғирлаб кетилди


Янгиликлар стр. 72\nБахтда Баҳодирлар ўйини ва тош кўтариш бўйича Ўзбекистон чемпионати бошланди\nБугун Сирдарё вилоятининг Бахт шаҳрида Баҳодирлар ўйини ва тош кўтариш бўйича Ўзбекистон чемпионати бахсларига старт берилди.\n04.03.2021 19:19 davomini o'qish\nКутилмаган хабар. UFC оғир вазн юлдуз жангчилари билан шартномани бекор қилди\nUFC оғир вазн тоифасида собиқ чемпион Жуниор дос Сантос ва собиқ камарга даъвогар Алистар Оверим билан хайрлашди.\n04.03.2021 18:02 davomini o'qish\n04.03.2021 17:24 davomini o'qish\n“Ҳумо арена” дунёнинг энг кучли дзюдочиларини қабул қилишга тайёр\nХабарингиз бор, эртага пойтахтимизда илк бор дзюдо бўйича “Катта дубулға” туркумига кирувчи йирик турнир старт олади. “Ҳумо арена”да бўлиб ўтадиган ушбу мусобақада дунёнинг 70 дан ортиқ мамлакатидан 500 нафарга яқин дзюдочилар баҳс олиб боришади.\n04.03.2021 16:53 davomini o'qish\n“Ханчжоу-2022”нинг “Катта Нилуфар”и қурилиш соҳасида мукофотга сазовор бўлди\n04.03.2021 15:02 davomini o'qish\nТурсуной Жабборовани табриклаймиз!\nБугун оғир атлетика бўйича Ўзбекистон терма жамоaси вакили Турсуной Жабборова таваллуд айёмини нишонламоқда.\n04.03.2021 13:13 davomini o'qish\nЧирчиқ Олимпия захиралари коллежи ҳамда Жисмоний тарбия ва спорт университети барча спорт турларида терма жамоаларимиз учун етук атлетларни етиштириб берадиган энг асосий масканлардан ҳисобланади.\n04.03.2021 10:44 davomini o'qish\nАндижондан Мўйноққача пиёда бораётган йигитлар Жиззах вилоятида\n03.03.2021 20:10 davomini o'qish\nСабина Шарипова Туркиядаги турнирда кортга чиқди\nШу кунларда Туркиянинг Анталья шаҳрида теннис бўйича ITF таснифига кирувчи турнир бўлиб ўтмоқда.\n03.03.2021 18:01 davomini o'qish\nЯккабоғда ўсмирлар ва қизлар ўртасида туман очиқ биринчилиги ўтказилди\nЯккабоғ туманидаги 1-сонли болалар-ўсмирлар спорт мактабида 2007-2008-йилларда туғилган ўсмирлар ва қизлар ўртасида дзюдо бўйича Яккабоғ туман очиқ биринчилиги ўтказилди.\n03.03.2021 16:46 davomini o'qish\nХабиб Нурмагомедов: Сиз ҳаммани нарсани сотиб олишигиз мумкин, фақат...\nЕнгил вазн тоифасида UFC камари соҳиби Хабиб Нурмагомедов вақтни энг қадрли нарса деб ҳисоблайди.\n03.03.2021 15:20 davomini o'qish\nИстомин Қозоғистонда кортга чиқди\nҚозоғистоннинг Нур-Султон шаҳрида "Nur-Sultan Challenger 125" турнири бўлиб ўтаётгани ҳақида хабар берган эдик.\n03.03.2021 11:23 davomini o'qish\nҒолибга 50 миллион ваъда қилинган кураш гиламида маликалар беллашади\nЭртага пойтахтимиздаги “Универсал” спорт саройида хотин-қизлар ўртасида илк бор “Кураш маликалари кубоги” бўлиб ўтади.\n03.03.2021 09:21 davomini o'qish\nҚишки спорт турлари учун трассаларимизга халқаро сертификат олиш бўйича топшириқ берилди\nҲукуматимиз томонидан юртимизда қишки спорт турларини янада ривожлантиришга ҳам алоҳида эътибор қаратилмоқда.\n02.03.2021 21:20 davomini o'qish\n02.03.2021 17:26 davomini o'qish


Депутатлар ташаббуси билан Сергели аҳолиси тиббий кўрикдан ўтказилди\nДепутатлар ташаббуси билан Сергели аҳолиси тиббий...\n12.03.2018 16:20 0 70\n«ПроСкан-2000» рақамли флюрография машинаси.\nЮқумли касалликларни олдини олиш, тиббий кўрикларни жадаллаштириш, аниқланган беморларни ўз вақтида ҳисобга олиш ва соғломлаштириш ишларини тўлиқ амалга ошириш мақсадида Тошкент шаҳри Сергели туманидаги «Дарё бўйи» маҳалласининг аҳолиси тиббий кўрикдан ўтказилди.\nТиббий кўрик Халқ депутатлари Тошкент шаҳар кенгаши депутати Фарҳод Абдуллаев, Халқ депутатлари Сергели туман кенгаши депутати Мирлазиз Саидов ҳамда Ўзбекистон «Адолат» СДП Сергели туман кенгашининг сўровига Тошкент шаҳар Соғлиқни сақлаш бошқармасининг тезкор амалий жавоби сифатида ташкил этилди.\nДепутат ва шифокорларнинг ҳамкорлиги натижасида Сергели тумани МКТП «Баҳор» филиалига ҳаракатдаги «ПроСкан-2000» рақамли флюрография машинасида аҳолини флюрокўрикдан ўтказилиши таъминланди.\nАйтиш жоизки, тиббий мазкур кўрикда маҳалланинг юздан ортиқ аҳолиси ўз саломатлигини текширувдан ўтказишга муваффақ бўлди.\nтиббий кўрик депутатлар\nСиёсат 19/03, 11:40\nФарғонада икки депутатнинг ваколати муддатидан аввал тугатилди\nЖамият 22/02, 23:03\nНикоҳланувчилар тиббий кўрикдан ўтиши шартми ёки...\nХориж 15/02, 11:16\nТрамп «жичча» семирибди


Азадор от » MUZAFFAR.UZ\n—Дада, Қалдирғоч қайтиб келибди!\nҚизи Гулоранинг жаранглаган овози Рустамнинг мудроқ кўзларини очишга мажбур қилди. «Иккинчи марта-я!» ғўдранди у ўрнидан турмай. Отасининг ҳадеганда кўриниш беравермаганидан қизнинг юраги сиқилди. Аммо овоз чиқарса Қалдирғоч қўрқиб кетадигандек, тилини тишлади. Секингина унга яқинлашди. «Яна қайтиб келдингми? Бошқа жойга ўрганолмаяпсанда-а? Ёки ойимдан хавотир олдингми?» Рустам эгнига чопонини илиб ҳовлига чиққанида қизи Қалдирғочни қучоқлаганча йиғлаб ўтирарди.\n— Бошимга бало бўлдинг-да, Қалдирғоч. Бир эмас, икки эмас, учинчи маротаба қайтиб келишинг. Ҳеч уятинг қолмади ўзи. Менга қолса сени ўшаларнинг қўлига топширармидим? Тақдир тақозоси. Бекангни мазаси йўқлигини биласан. Даволаниши учун фалон сўм пул керак экан. Менда бунча маблағ бўлмаса. Пул берадиган мард топилмагач, ноилож қолдим-да, жонивор…\nРустам ҳам қизи каби Қалдирғочни жуда соғинган экан. Уни қучиб олди. Кўзлари намланди. Аммо ўзидаги ўзгаришни сездирмади. Бўлмаса Қалдирғочи қийналишини билади. Ахир уни миттигиналигидан боқиб катта қилди, улғайтирди. Унга меҳри тушди. Ҳеч қачон Қалдирғочдан ажралмасликка қасам ичганди. Афсус...\nРустамнинг қалбини ўртаётган азобларни Қалдирғоч ҳам сезмай қолмади. Хўрсиниб, бош қимтиб унга ҳамдардлигини билдирди. Учовлон оғир жимликка чўмишди. Бу аянчли сукунатни эшикнинг аламзада тарақлаши бузди.\n— Ўзим ҳам айтгандим. Қалдирғоч шу ерга келган деб. Рустам отини сотишга сотди-ю, текинга қайтариб олмоқчи шекилли, — ҳовлига кириши билан овозини борича дўриллади Карим бақалоқ.\n— Бундай бўлмабди-да, оғайни. Отингизга ишқимиз тушиб айтган баҳоингизни бердим. Ундан хотира бўлсин деб ялинганингизга ичим ачиб, эгар-жабдуқлариниям ташлаб кетган бўлсам. Бу нимаси энди?! От билан тиллаша олишингизни кўрсатиш учун уни уйга қайтишга яна ўргатяпсизми, ёки Карим айтгандек… — энди гапириш навбати Каримнинг отаси Наим акага келганди.\n— Бу нима деганингиз Наим ака? Қалдирғочни болалигидан боқиб катта қилганман. Худди дўстлардек сирлашиб ўсганмиз. Лекин уни қайтишга ўргатмадим. Кўз олдингизда вазиятни тушунтириб, эгаси сиз эканлигингизни айтганимни кўрдингиз. Жонивор кўнгил узолмаяпти, чоғи. Ёки бекасидан хавотири борми?\nРустамнинг гапларидан Наим аканинг лабига мазахомуз кулги ёйилди. Отнинг савдосини пишитгани келгандаги воқеани эслади. Ўшанда Рустамнинг от билан йиғлаб хайрлашгани, «Қалдирғочим бизни унутма» дея худди инсон каби силаб-сийпашларидан ғаши келганди. Аммо бу антиқа манзара таъсирида ичидан кўтарилган кулгини зўрға босувди. Бир ортиқча ҳаракати билан шундоқ отдан айрилиб қолиши мумкинлигини яхши биларди-да. Аммо кетар чоғи Рустамни мазах қилиш учун зўр баҳона топила қолди.\n— Ҳа, бу дўстингизга уни сотганингизни, энди эгаси мен эканлигимни айтинг. Бизга ўрганолмай хунобимиз чиқмасин, — деди масхаралаб. Рустам эса харидорнинг гапларини тўғри қабул қилди.\n— Тўғри айтасиз Наим ака? Қалдирғоч икки-уч маротаба яйловда адашганида, уйни топиб келишни, қоронғуда йўл қидиришни ўргатгандим. Ўша ҳунарларини ишга солиб қайтиб келиб юрмасин тағин, — деди. Наим ака ҳам ўғли Карим ҳам мешдек қорнини силкита-силкита роса кулишди.\n— Бўйнига занжирдан кишан солсам қаерга ҳам қочарди? — деди Карим.\n— Энди айтаман-да. Жониворлар одамлардан кўра садоқатлироқ бўлишади. Меҳр берган инсонидан осонликча айрилмайди. Йўлини топади. Тунов куни янгангизни кўргани касалхонага миниб борувдим. Реанимацияга кириб чиққунимгача кишнаб бутун дўхтирларни оёққа турғизибди. Неча бир бемор деразадан бошини чиқариб Қалдирғочни томоша қилишди. Бош шифокор «Олиб кетинг, ҳаммани тинчини бузди. Бу ер сизга цирк эмас, касалхона» деб уришди. Устига миниб ниқтасам, жойидан қимирламайди денг. Қайсарлиги тутиб қолса бўладими? Ярим соат юргизишга уриндим... Оёқлари, бўйинларига тушган қамчи зарбидан баданлари титраб кетдиям, юрмаса денг. Охири мақсадини англадим. Отнинг қилиғига тушунмай турган бош врачга «Хотинимни ҳеч бўлмаса деразадан кўрсатинглар, бўлмаса кетмайди-ёв» дедим. Ўйлаганимдай бўлди. Деразадан бекаси кўриниш бериши билан ирғишлаб ўйноқлади-да, уйга жўнади.\n— Қўйсангиз-чи, Рустамжон. Гап деб ҳар нарсани айтаверасиз экан-да. Касалхонани ҳидими, дўхтирларни оқ кийимими ёқмаган. Бегонасираган. Кейин ўзига келгандир-да.\n— Сизга ёлғон бизга чин ака. Бир марта мен йўғимда Қалдирғочни оёғи синиб ётиб қолган. Янгангиз эрталабгача тепасида қараб чиққан-да. От яхшиликни, яхши одамни ажратади. Масалан, мен учун худди одамдай бўлиб кетган.\n— Ундан кўра ўзим отдай бўлиб кетганман. Ҳар-ҳар замонда кишнаб ҳам қўяман денг, — ҳазил аралаш чақиб олди Карим бақалоқ. Рустам ичидаги ғазабини босди. Аммо тилини тишламади.\n— Баъзи бир одамларга раҳмим келади. Худойим ҳайвон қилиб яратганида бошқаларга кўпроқ нафи тегармиди?\nКарим бақалоқ бу кесатиққа тушунмади. Ҳозиргина Рустамни отга менгзаганидан маст бўлганча кулишда давом этди. Ота-боланинг ҳо-ҳолашиб қийқиргани Қалдирғочнинг асабига тегди. Жойида олд-орқа оёғини кўтариб анча қийшанглади. Гўёки улар билан кетгиси йўқлигини билдирди. Рустам унинг дардини англади, лекин бошқа чораси йўқ эди-да. Шу боис Қалдирғочнинг яғринини силаб-сийпаганча, қўра яқинидаги мажнунтол сояси томон кетди. Бу ҳолатдан ота-бола харидорларнинг кўзлари қисилиб «Уни қара! Уни қара!» дея баттар ҳиринглашга тушишди. Рустам ҳозир бутун дунёни унутган бир кўйда эди. Шу боис, бу кулгилар унга таъсир қилмасди. Қалдирғочгаям вазиятни тушунтирди.\n— Аҳволни кўриб турибсан. Беканг тузалиши учун катта миқдорда пул керак. Бизга шу маблағни Наим судхўрдан бошқа биров беролмайди. Сени шунақа аблаҳларнинг қўлига топшираётганимдан хунобман. Лекин беканг... Ўзинг биласан Гулора ҳам ойисини жуда яхши кўради. У тузалиб бағримизга қайтишини истайди. Сен ҳам бекангни яхши кўрасан-ку, тўғрими?.. — Қалдирғоч худди ҳамма гапни тушунаётгандек бир нуқтага тикилганча жим қотди. — Бисотимда пулга чақса арзийдиган сендан бўлак вақоим йўқ. Ноиложман, мени тўғри тушун. Эгаларингга садоқат билан хизмат қил. Бизга бўлган меҳрингни бутунича энди уларга бағишла. Уларнинг уйи бизникидан унча узоқ эмас. Ўтган-қайтганда кўришиб турамиз. Мени уятга қўйиб қочиб келиб юрмагин.\nРустам отнинг боғичини Наим акага тутқазди.\n— Уни сотманг, ака. Кўпайтиринг. Ўзимиздан орттиролсак ё ўзини, ё биронта боласини айтган нархингизга сотиб оламан. Худо хоҳласа, у билан уйингизга барака кириб боради.\nНаим ака салафан пакетга ўроғлиқ пулни Рустамга узатди. Отни етаклаб ташқарига чиқишди. Рустам ҳам, қизи Гулора ҳам кўзида ёш айланганча Қалдирғоч билан хайрлашишди.\nБу ҳолатни тасвирлаш, кўпчиликнинг унга ишониши жуда қийин. Аммо шундай бўлганди. Наим ака ўша кунни бир-бир кўз ўнгидан ўтказди. Ишониб-ишонмай Рустамдан Қалдирғочни койиб қўйишни илтимос қилди.\n— Қўйинг, ака. Одамни калака қилманг. Сизга отни сотдим, пулингизни ишлатдим. Уни тушовини маҳкам қилинг-да, боғлаб ташланг. Бир айтдим, гапимга кирмадими, энди иложи йўқ.\nОта-бола Қалдирғочни етаклаганча уйларига қайтишди. Рустам эса қизи билан хотинининг ёнига жўнади.\nЎша кундан эътиборан Наим ака Қалдирғочни бир ёқли қилиш тадоригига тушди. Худди мажбурлаб узатилган келинчакдек ем емаса, сув ичмаса. Кўпкарига обориб-ку, шармандаси чиқди. Оломонни ичида йиқитиб қочди. «Агар шунақанги бемаза қилиқларинг такрорланса, ё сотаман ё сўяман» деди отга ўшқириб. Уйга қайтгач мол-ҳолига қараб юрадиган ишчисига уни митти туйнукли, темир эшикли қўрага маҳкамлаб ташлашни буюрди.\n— Олдига бир тоғора ем билан, бир челакда сув бер. Еса ер, емаса ўзидан кўрсин, — кейин ўғлига юзланди. — Отбоқар, қассоб танишларингга Қалдирғочнинг хабарини бер. Бизга ўрганмаса нимаям қилардик. Бу аҳволда ориқлаб, нархи пастлайди. Ҳеч қурса, гўштга топширамиз. Қази қилиб сотишади.\nОта-бола гапни бир жойга қўйишганида Рустам билан қизи операция хонаси ёнида минг бир ўйлар гирдобида ўтиришарди. Ҳозиргина бош врачнинг қабулига кириб чиққан Рустам икки дунё оралиғида қолди, гўё.\n— Бу жарроҳлик амалиётига кафолат беролмаймиз. Шунинг учун тилхат ёзиб қўл қўйинг. Аввало Худо. Биз бир сабабчимиз, холос. Шунинг учун...\n— Агар операция қилинмаса нима бўлади?\n— Рустамжон, эртага нима бўлишини фақат Тангри билади. Мен сизга ҳеч нарса деёлмайман. Операциясиз балки бир ой яшар, балки бир йил, балки... Хотинингиз «операция қилинглар» деб роса ялинди. Агар фикрини ўзгартираман десангиз...\n— Худойим бизниям дуога очиқ қўлимизни қуруқ қўймас. Насиб, ҳаммаси аввалгидек изига тушиб кетар...\nРустам врачдан хонасида озроқ ўтириб туриш учун рухсат олди.\n— Жуда ҳам йиғлагим келяпти. Ташқарида қизим бор. Мени кўриб, эзилмасин, қўрқиб кетмасин...\nОрадан уч соат ўтди ҳамки, операция тугамади. Унгача Гулора дадасининг тер ҳиди анқиб турган қучоғида бир ухлаб турди. Кўзи очилиши билан аввал онасини, кейин «Мен қочиб келган бўлса керак, деб ўйлагандим» дея Қалдирғочни сўради. Аммо Рустам унга жавоб бермади. Кўзлари бир нуқтага қадалганча карахт бўлиб тураверди.\n— Дада, — Рустамнинг юзини силади қизи, — Ойимнинг олдига кирайлик. Бугун Қалдирғоч яна қочиб келганлигини айтайлик.\n— Майли, қизим.\nРустам хавотир ичида бош шифокорнинг хонасига жўнади. Залга кириши билан йўлакнинг нариги бурчида икки шифокорнинг бош чайқаган аянчли ҳолатига кўзи тушди ва гап нимадалигини англаб бор овозда «Зулфиза-а-аа-а-р» дея додлаб юборди...\nГулора онасидан айрилди. Аёлнинг сўнгги васиятига кўра уни ота-онаси ёнига, қўшни қишлоқдаги қабристонга қўйиш керак эди. Шу сабаб, Рустам қизини бағрига босганча хотинининг жасадини олиб кетди.\nУ барча маъракаларни ўтказиб уйига қайтди. Йўлда келатуриб Наим акани учратди.\n— Қалдирғоч тузукми? — деди кўзида ёш айланиб.\nСудхўр бўлса-да, Наим ака ҳам одамийлигини йўқотмаган экан. Хўрсиниб Рустамга юзланди.\n— Қалдирғочинг бекасига аза тутдими, хотининг ўлган куни тонггача кишнаб чиқди. Ташқарига чиқиш учун ўзини темир дарвозага урган чоғи, боши қонга беланиб ўлиб қолган экан. Сизларсиз яшолмади, бечора…\nЧоп этилган: 26-07-2020, 07:43\nЧоп этилган: 30-01-2020, 07:08\nЧоп этилган: 17-10-2019, 06:57


Ўзбекистон Бош вазири Россия Федерацияси билан муносабатлар ҳақида гапирди\nЎзбекистон Бош вазири Абдулла Арипов Россия Бош вазири Михаил Мишустин билан учрашувда Россия Федерацияси асосий, асосий ва стратегик иттифоқчи эканлиги ҳақида гапирди.\n«Мамлакатларимиз ўртасидаги бундай яхши динамика, яхши ўзаро муносабатлар, албатта, президентларимиз ўртасидаги юқори даражадаги ишончли муносабатлар ва яхши ўзаро тушунишга асосланган», деди у.\nАрипов, шунингдек, мамлакатлар нафақат савдо-сотиқни, балки сармоявий кооперацияни, саноат кооперациясини ҳам фаол ривожлантираётганини қўшимча қилди.\n«Биз маданий-гуманитар алоқаларни ривожлантиришга катта устувор аҳамият қаратмоқдамиз. Ўзбекистонда рус тилини ўқитиш сифатини оширишга қаратилган “Класс” қўшма дастурининг қўллаб-қувватланишини юқори баҳолаймиз. 100 дан ортиқ рус тили ўқитувчилари ва методистлари Ўзбекистонга ташриф буюришди. Биз бунинг учун Россия раҳбариятидан жуда миннатдормиз, чунки бу биз учун жуда муҳим йуналиш бўлиб, унда самарали иш олиб борамиз ва барчани жалб қиламиз ва биз, азиз Михаил Владимирович, сизнинг доимий эътиборингизни жуда қадрлаймиз Ўзбекистон-Россия муносабатларини ривожлантириш”, — дея таъкидлади бош вазир.\n«Шуни алоҳида таъкидлашни истардимки, биз сизнинг ташаббусингиз ва сизнинг ёрдамингиз билан биз Ўзбекистонда солиқ ислоҳотини бошладик. Техник ёрдам ва Россия Федерацияси гранти туфайли биз ушбу йирик институционал тадбирнинг биринчи босқичини якунламоқдамиз. Фақат бизнинг йиғилишимиздан олдин солиқ хизматлари раҳбарлари биринчи босқич натижаларини сарҳисоб қилдилар ва солиқ хизмати раҳбаримиз менга россиялик ҳамкасблари билан жуда яхши алоқада эканликлари ҳақида хабар беришди ва улар аллақачон иккинчи босқичда ишлайдилар. Солиқ соҳасидаги иқтисодиётни ва тўлов қобилиятини биз билан мослаштириш учун барчаси жуда яхши натижаларга олиб келади. Сиздан жуда миннатдормиз», деди Арипов.\nУнинг сўзларига кўра, Ўзбекистонда Россия томони қўллаб-қувватлайдиган янги лойиҳа амалга оширилмоқда.\n«Биз аллақачон янги лойиҳани бошламоқдамиз, унда сиз ҳам шахсан ёрдам бергансиз ва ёрдам берасиз, азиз Михаил Владимирович, алкогол ичимликлар, тамаки маҳсулотлари, дори-дармонларни, электроникани этикеткалашда. Яъни биз ҳам ушбу соҳаларда иш олиб бормоқдамиз. Бизда жуда катта ўзаро таъсир доираси, шунинг учун биз бошқа соҳаларда ҳам гаплаша оламиз деб ўйлайман”, — дея якунлади у.\nTagged under: АРИПОВ АБДУЛЛА, БОШ ВАЗИР, РОССИЯ, СТРАТЕГИК, ЎЗБЕКИСТОН, ШЕРИК


Норвегиядан 59 нафар қозоғистонлик бадарға қилинмоқда\n04 март 2021, Тошкент вақти: 08:28\nНорвегия поилцияси автомашинаси.\nҚозоғистон Ташқи ишлар вазирлиги 30 сентябрь куни миграция қонунчилигини бузган 45 нафар қозоқ Норвегиядан депортация қилинганини билдирди.\nХабарда айтилишича, 1 октябрь куни яна 14 нафар қозоғистонлик Норвегиядан бадарға қилиниши кутилмоқда.\nВазирликнинг матбуот котиби Айбек Смадияров Норвегияда жами 59 қозоқ қонунчиликни бузганликда айбланаётганини билдирди. Улар Норвегияга турист сифатида бориб, ортга қайтишмаган ва ўша ерда ишлаб қолишган.\nНорвегия полицияси 25 сентябрь куни Эйдсволл шаҳарчасидаги меҳмонхонадан 68 нафар муҳожир қўлга олинганини билдирган эди. Улар орасида қозоғистонликлардан ташқари 6 нафар қирғизистонлик ва икки нафар россиялик бор.


Россияда бир кунда коронавирусга чалинганлар сони 2 мингдан ошди\n24 октябр 2020, Тошкент вақти: 23:39\nБеморларнинг 10 минг нафари Москвада рўйхатга олинди.\nРоссияда сўнгги 24 соат ичида мамлакатнинг 52 минтақасида 2186 киши COVID-19 га чалинди. Бу ҳақда эпидемияга қарши кураш бўйича тезкор штаб хабар берди.\nВирус юқтирганларнинг 1306 нафари москвалик, 278 нафари Москва вилоятидан, 69 нафари петербурглик. Бу билан Россиянинг 82 минтақасида беморлар сони 15 770 кишига етди.\nБир сутка мобайнида 24 одам вафот этди. Ўлганларнинг 14 нафари Москвадан. Россияда коронавирус эпидемияси бошланганидан бери жами 130 одам вафот этди.\nБеморларнинг 10 минг нафари Москвада рўйхатга олинди. 13 апрелдан бошлаб Москвада махсус рақамли рухсатномасиз транспорт воситаларида ҳаракатланиш тақиқланди. Пиёдаларга ҳозирча бундай рухсатнома олиш шарт эмас.


Маърифий ислом Archives - Fitrat.uz\nБош саҳифа / Маърифий ислом\nOktabr 8, 2021\t0\nБарчамизга маълумки, Ислом дини тинчлик ва омонлик дини бўлиб, у доимо инсонларни аҳиллик бирдамлик ва тотув яшашга, нафақат инсоният балки, нохақ бирор жонзотга, атроф муҳитга зарар етказмасликка чақиради. Пайғамбаримиз соллаллоҳу алайҳи васаллам ўзларининг муборак ҳадисларида шундай марҳамат қиладилар:“Қўли ва тили билан ўзгаларга озор бермаган киши мусулмондир”. Бизнинг диёримизга ҳам ислом …\nOktabr 6, 2021\t0\nДинни ўрганмоқчи бўлган одам олимларни танлашда экстремизм ёки бошқа оқимлар тўрига тушиб қолмаслиги учун алоҳида жиддийлик билан ёндашиши керак. Анас розияллоҳу анҳудан ривоят қилинади: «Расулуллоҳ соллаллоҳу алайҳи васаллам дедилар: «Албатта, ушбу илм диндир. Бас, ҳар бирингиз динини кимдан олаётганига қарасин» (Ҳоким ва Ибн Адий ривоят қилганлар). Хўш, шундай экан, сиз ҳақиқий олимни …\nSentabr 29, 2021\t0\n«Ўзаро низо қилманг, у ҳолда тушкунликка учрайсиз ва куч-қувватингиз кетади…» (Анфол сураси, 46-оят) деб бандаларини низо ва ихтилофнинг оқибати ҳақида огоҳлантирган Аллоҳ таолога беадад ҳамду санолар бўлсин. “Ихтилоф қилманглар! Сабаби, сизлардан олдингилар ҳам ихтилоф қилишди ва ҳалокатга учрашди” дея ўз умматларини ихтилоф ҳалокатга, Аллоҳнинг азобига олиб боришининг хабарини берган севимли Пайғамбаримиз Муҳаммад Мустафога …\nSentabr 6, 2021\tҲИЖРАТ ВА УНГА ТЕГИШЛИ ҲУКМЛАР ҲАҚИДА ФАТВОda fikr bildirishni o'chirish\nИжтимоий тармоқларда юртимиз мусулмонларини мамлакатни тарк этиб қонли урушлар кетаётган ҳудудлардаги жангари гуруҳларга қўшилишга даъват қилувчи ҳамда ушбу амални гўёки “ҳижрат” эканини даъво қилаётган чақириқлар кузатилмоқда. Сохта даъватчилар ислом динидаги муқаддас тушунчаларни ғаразли сиёсий мақсадлар йўлида сохталаштирган ҳолда талқин қилиб, тинч-тотув ва озод мамлакатда, барча ибодатларни ҳотиржамлик билан адо қилиб …\nAvgust 9, 2021\tМазҳабсизлик – катта хатарda fikr bildirishni o'chirish\nОгоҳлик одам – оқил одам Мазҳабни инкор этувчилар жонланиб қолган бир даврда яшар эканмиз, уларга аҳли илмларимиз муносиб жавоблар ва раддиялар бериб келишяпти. Бемазҳаблар “Пайғамбаримиз алайҳиссаломнинг даврларида мазҳаблар бўлмаган. Шу боис бирор мазҳабга эргашиш бидъатдир” деб, бугун илмсиз ёшларни ўз домларига тортмоқдалар. Улар Имом Абу Ҳанифа раҳматуллоҳи алайҳни мазах қилиб, …\nAvgust 9, 2021\tСохта салафийликнинг ҳанафий мазҳабига зид даъволариda fikr bildirishni o'chirish\n“Салафийлик” ибораси араб тилидаги “سلف” сўзидан олинган бўлиб, “аждодлар”, “аввал яшаб ўтганлар” маъноларини англатади. Қуръони каримнинг Зухруф сурасида “салаф” сўзи “аввал яшаб ўтганлар”, “ўтмиш (кишилари)” маъноларида ишлатилган. Диний стилоҳда “салаф” сўзи муайян бир давр билан боғлиқ маънони беради. Абдуллоҳ ибн Масъуд розияллоҳу анҳудан ривоят қилинган ҳадиси шарифда Пайғамбаримиз соллаллоҳу алайҳи …\nIyun 1, 2021\tЙЎЛ ҲАРАКАТИ ХАВФСИЗЛИГИГА РИОЯ ҚИЛИШ ҲАҚИДАda fikr bildirishni o'chirish\nСавол: Йўл ҳаракати хавфсизлиги қоидалари яқин тарихимизда инсонлар томонидан ўйлаб топилгани маълум. Унга риоя қилишга Динимизнинг муносабати қандай? Жавоб: Бисмиллаҳир Роҳманир Роҳим. Муборак динимиз кўрсатмалари инсон ҳаётининг ҳамма жиҳатини ўз ичига қамраб олади ва унинг шахсий, оилавий ва ижтимоий ҳаётидаги ўрнини белгилаб беради. Ислом шариати инсоннинг ҳаёти ва мол-мулкини муҳофаза қилиш …\nMay 28, 2021\tЁшларни ахборот хуружлари ва мафкуравий таҳдидлардан асрашda fikr bildirishni o'chirish\nБугунги кунда мафкуравий таҳдидлар аҳолининг маълум бир қатламлари, айниқса, ёшларнинг қарашларини ўзларига маъқул бўлган йўналишда ўзгартириш, экстремизм, ахлоқсизлик каби бузғунчи ғояларни сингдиришга уринишдек кўринишларда содир бўлмоқдаҲозирги таҳликали замонда интернет тармоғи орқали тарқатилаётган ғаразли маълумотлар, турли бузғунчи ғоялар, одоб-аҳлоқни емирувчи манфур иллатлар ҳар бир онгли кишини ташвишга солиши аниқ. Кейинги пайтларда …\nMay 1, 2021\tЎЗГА ДИНГА ЎТМАНГ – АДАШАСИЗda fikr bildirishni o'chirish\nОгоҳлик Ўзбекистон – муқаддас замин. Диёримиз алломалари дунё илм-фани ва тамаддунига улкан ҳисса қўшганлар. Бугун улар қолдириб кетган илмий мерос юксак тараққиётнинг мустаҳкам пойдевори бўлиб хизмат қилмоқда. Бугунги кунда Ўзбекистонда 34 миллиондан зиёд аҳоли истиқомат қилмоқда. Улар 130 дан зиёд миллат ва элатга мансубдир. Аҳолимизнинг 98 фоизини мусулмонлар, яъни Ислом …\nAprel 26, 2021\tЭЪТИҚОД ЎҒРИЛАРИda fikr bildirishni o'chirish\nОгоҳлик Глобаллашув жадаллашиб, ижтимоий тармоқлар тобора ривожланиб бормоқда. Бунинг яхши томони кўп, албатта. Масалан, илм-фан, ижод, касб-ҳунар, ишлаб чиқариш, саноат, технологиялар башарият турмушини янада фаровонлаштирмоқда. Аммо танганинг икинчи томони ҳам бор. Ижтимоий тармоқлар орқали “эътиқод ўғирлиги” ҳам содир бўлмоқда. Масалан, Ўзбекистонда аҳолининг 98 фоизини Ислом динига эътиқод қилувчилар ташкил этади. …\nЖами 9 саҳифадан 112345\t»\t...Оҳирги »


– Яхши қиз, кинога тушишни истайсизми?\n– Сочларингиз тарам-тарам, гўзал, мафтункор, соҳибжамол қиз экансиз. Кўриниб турибди, истеъдодингиз ҳам чакки эмас, шекилли. Кинофестивалдаги совринларнинг бари сизники бўлади, худо хоҳласа.\n– Наҳотки? Ахир илгари кинода ҳам, саҳнада ҳам ўйнамаганман.\n– Ҳаётнинг ўзи саҳна. Муҳими, кинобоплигингиз! Ҳозир операторимиз сизни кинога туширишни бошлайди.\n– Мен нима қилишим керак?\n– Рол қийин эмас. Сиз кассирсиз, мен – босқинчи. Мен сизга мана бу ўйинчоқ тўппончани ўқталаман, сиз мана бу қопга тўлдириб пул солиб берасиз. Зўр фильм чиқадида, кино юлдузлари сизга ҳавас қилади. Бошладик, Адҳам, мотор! Сиз пулни тайёрлайверинг.\n– Менда пул йўқ, ҳозир инкассаторлар келиб, олиб кетишди.\n– Балки, қопларингизни тўлдириб қоғоз солиб берарман?\n– Йўқ, ёлғондакам бўлмайди. Кино, бу шундай санъатки, ҳатто, митти ёлғонни ҳам кечирмайди. Ҳамма ҳаракат ҳаққоний бўлиши керак. Демак, озгина кечикибмизда, аттанг. Адҳам, йиғиштир, ашқол-дашқолларингни, кетамиз.\n– Қаёққа кетасизлар, мен-чи?\n– Сиз – соҳибжамолсиз, чиройингизга таъриф йўқ. Фақат мен эътибор бермаган эканман, бизнинг кинодаги қиз малласоч бўлиши керак, сизники қора экан. Безовта қилганимиз учун узр, хайр!\nАвазхон АБДУФАТТОҲ, 2018-03-15, 11:33 175


“Чимкент фожеаси” айбдорлари устидан ҳукм ўқилди\n02 декабр 2020, Тошкент вақти: 21:42\nЖанубий Қозоғистон вилоятида болаларнинг оммавий равишда одам иммун танқислиги вируси – ОИТВга чалиниши билан боғлиқ ҳолат юзасидан ўтказилган суд жараёни ниҳоясига етди.\nСуд вилоят ва шаҳар болалар шифохоналари бош врачлари ва бўлим бошлиқлари бўлган 17 тиббиёт ходимини 3 йилдан 8 йилгача муддатга озодликдан маҳрум этди. Вилоят соғлиқни сақлаш департаментининг собиқ бошлиғи Нурсулу Тасмағамбетова ва унинг турмуш ўртоғи ҳамда икки ўринбосарига эса уч йиллик шартли жазо белгилади. Н.Тасмағамбетованинг эри Рисқулбек Бойхарашев вилоят тиббиёт сифати назорати бошқармаси бошлиғи лавозимида ишлаган.\nБолаларга оммавий раишда ОИТВ юқтирилиши ҳолати юзасидан суд жараёни жорий йилнинг 19 январь куни бошланган эди. 21 тиббиёт ходими устидан қўзғатилган жиноят иши ҳажми 57 томни ташкил этди.\nСудланувлар, асосан, ўз вазифасига совуққонлик, пора олиш, товламачилик ва давлат мулкини талон-тарож қилишда айбланди. Аксарият тиббиёт ходимлари, жумладан, Н.Тасмағамбетова ҳам ўз вазифасига совуққонлик билан ёндашганликда айбдор топилди.\n“Чимкент фожеаси” айбдорлари устидан суд ҳукми ўқилиши 11 июлга белгиланган эди. Бироқ кутилмаганда 26 июнь куни суд ҳукмини ўқиш бошланди. 250 варақдан иборат ҳукмни ўқишга икки кун вақт кетди.\nАйбланувчи тиббиёт ходимлари ҳам, жабрланувчи ота-оналар ҳам суд ҳукмидан қониқмаганини билдирмоқда.\nҲукм ўқиб тугатилиши билан суд қароридан норози ота-оналардан бири ҳушидан кетиб қолгани боис тез тиббий ёрдам машинаси чақирилди. Асабийлашиб жазавага тушган ота-оналар Жанубий Қозоғистон соғлиқни сақлаш департаментининг собиқ раҳбари Нурсулу Тасмағамбетовани дўппосламоқчи бўлди. Полиция ходимларининг қаршилиги туфайлигина “халқ суди”нинг олди олинди.\n“Биз ота-оналар вилоят соғлиқни сақлаш департаментининг собиқ раҳбарига шартли жазо берилганидан норозилик билдирамиз. Улар болаларнинг ОИТВ юқтиргани ҳолатини ярим йил давомида оммадан сир сақлади. Уларнинг совуққонлиги туфайлигина болаларимиз шифохонада даволаниш жараёнида иммун танқислиги вирусини юқтирди”, - деди ОИТВга чалинган болалардан бирининг отаси.\nСудланувчиларга ҳукм ўқилаётган пайтда ОИТВ юқтирган болалардан яна бири оламдан ўтгани маълум бўлди. Бу ҳақда вилоят ОИТС маркази маълум қилди.\nАйни пайтда жами 118 гўдак ва 14 боланинг онаси ОИТВ билан оғримоқда. Шу кунгача бу касалликни юқтирган 10 бола эса оламдан ўтди.


08:28 04 Июл 2020\n13:29 14.05.2019 Ҳавола олиш\nЎзбекистонда ички ишлар органлари томонидан қатор ҳолатларда транспорт воситалари жарима майдончасига жойлаштирилиши мумкин.\nТОШКЕНТ, 14 май - Sputnik. Адлия вазирлиги ички ишлар органлари томонидан транспорт воситалари жарима майдончасига жойлаштирилиши мумкин бўлган ҳолатларга оид эслатма билан чиқди.\nИчки ишлар органлари томонидан қуйидаги ҳолатларда транспорт воситалари жарима майдончасига жойлаштирилиши мумкин:\n• тормоз тизимида, руль бошқарувида ёки уловчи қурилмада носозлиги бўлган ёхуд рухсатномасиз қайта жиҳозланган транспортлар бошқарилганда;\n• фойдаланиш ман этилган транспорт воситалари, шунингдек давлат рақами ўзбошимчалик билан ечиб олинган транспортлар бошқарилганда;\nТошкент кўчаларида 25 мартдан яна бир қоида кучга кирди - ИИББ\n• давлат рақами ясама ёки ўзгартирилган транспорт воситалари, шунингдек давлат рақами шу транспорт воситасига тегишли бўлмаган транспорт бошқарилганда;\n• рухсатномасиз оғир вазнли, йирик габаритли, хавфли юкларни ташиш ва юк билан ёки юксиз ҳолдаги габарит ўлчамлари белгиланган нормалардан ортиқ бўлган транспортларда йўлга чиқилганда, худди шунингдек рухсатномада кўрсатилган ҳаракат йўналишидан четга чиқилганда;\n• кўзгусимон ва (ёки) туси ўзгартирилган ойнали транспорт воситаларидан, ҳайдовчининг ўрнидан теварак-атрофни кўришни чеклайдиган қўшимча нарсалар ўрнатилган ёки қопламалар суртилган транспортлардан фойдаланилганда;\n• рухсат олмасдан транспортларга товуш чиқарувчи ва ёритувчи қурилмалар ўрнатилганда, шунингдек, давлат рақамини кўриш имкониятини чеклайдиган ашёлар ўрнатилганда ва қоплама суртилганда;\n• тўхташ ёки тўхтаб туриш қоидалари бузилганда (агар транспорт воситасининг ҳайдовчиси бўлмаса ва тўхташ ёки тўхтаб туриш қоидаларининг бузилиши йўл ҳаракати иштирокчиларининг ҳаракатланишига халақит берса);\n• транспорт алкоголли ичимликдан, гиёванд модда таъсиридан ёки ўзгача тарзда маст ҳолда бошқарилганда;\n• алкоголли ичимликдан, гиёванд модда таъсиридан ёки ўзгача тарзда маст шахсга транспорт воситасини бошқариш топширилганда;\nИИББ болалар гуруҳини автобусда ташиш қоидаларини тушунтириб берди\n• транспортни бошқариш, унга эгалик қилиш, ундан фойдаланиш, тасарруф этиш ҳуқуқини тасдиқловчи, рўйхатдан ўтказганлик тўғрисидаги ҳужжатлари, суғурта полиси, қонун ҳужжатларида назарда тутилган ҳолларда эса лицензия карточкаси ёки йўл варақаси ёнида бўлмаган ҳайдовчилар транспортни бошқарганида, шунингдек ишончномаларни, транспортни бошқа шахсга ўтказиш ва ижарага бериш шартномаларини рўйхатдан ўтказмасдан транспорт бошқарилганида;\n• транспортни бошқариш ҳуқуқи бўлмаган шахсларнинг транспортни бошқарганида, шунингдек бошқариш ҳуқуқи бўлмаган шахсга транспорт воситаларини бошқариш топширилганда;\n• транспортни бошқариш ҳуқуқидан маҳрум этилган шахслар транспортни бошқарганида;\n• мажбурий суғурта бўйича мажбурият бажарилмаганида;\n• суғурта полисларида белгиланмаган даврда ҳамда суғурта полисларидаги шартларни бузган ҳолда транспорт бошқарилганда;\n• ҳайдовчилар алкоголли ичимликдан, гиёванд модда таъсиридан ёки ўзгача тарзда мастлик ёки маст эмасликни аниқлаш учун текширувдан ўтишдан бўйин товлаганда ҳамда мазкур ҳуқуқбузарлик транспортни бошқариш ҳуқуқи бўлмаган шахс томонидан содир этилганда;\nЎзбекистонда йўл ҳаракати қоидаларига ўзгартиришлар киритилди\n• йўл-транспорт ҳодисаси қатнашчилари ҳодиса юз берган жойдан кетиб қолганида;\n• йўловчилар лицензиясиз ташилганда;\n• ҳайдовчилар милиция ходимининг транспортни тўхтатиш, жабрланувчиларга ёрдам кўрсатиш ҳақидаги қонуний талабларини бажармаганда;\n• қонун ҳужжатларида тўғридан-тўғри назарда тутилган бошқа ҳолларда.\nҲуқуқбузарликлар махсус автоматлаштирилган фото ва видео қайд этиш техника воситалари орқали қайд этилганда транспорт воситаси (жарима солиш ҳақидаги қарор чиқарилган кундан эътиборан олтмиш кун ўтгач) жарима тўлангунга қадар ушлаб турилади.


Президентга сўнгги мактуб: БИЗ СИЗНИ УНУТМАЙМИЗ, ЮРТБОШИМ! - AUZ.UZ\nПрезидентга сўнгги мактуб: БИЗ СИЗНИ УНУТМАЙМИЗ, ЮРТБОШИМ!\n2016 йил 27 август. Бу кунни Андижонликлар минг ҳаяжон билан кутдилар. Қалблар қувончга тўлди. Ўша куни кўчалар-у ҳиёбонлар обод этилди. Ҳар бир андижонликнинг юзида табассум, тилидан эса “Бугун Андижонга пойтахтдан поезд келади. Унда Президентимиз келади.” деган сўзлар тушмасди. Сизнинг ўз ваъдангизда туришингизни нафақат Андижон балки бутун мамлакатимиз аҳолиси яхши биларди.\nШунинг учунми бу кунни, Сизнинг “Мана мен Анжонга поездда келдим!” дейишингизни барча интизорлик билан кутди. Аммо...\nАйтилган вақт келди. Поезд мухташам Андижон вокзалига келиб тўхтади. Вагонлардан бирин – кетин меҳмонлар туша бошлади. Бутун андижонликлар Сизни, ҳа-ҳа фақат Сизни излади. Афсуски ўша куни Сиз келмадингиз. Юзларимиз кулиб турсада, ич-ичимиздан эзилдик. Катта-ю кичик бир-бирига “Юртбошимиз нега келмади?” дея савол берди. Ҳеч ким жавоб бера олмади. Ахир бутун халқ бу онларни неча йиллар кутганди-а?\nЙўқ-йўқ, ҳеч умидимиз сўнмади. “Президентимиз байрамдан сўнг албатта келади. Ваъдасида туради.” дея таскин бердик ўзимизга... Биз келишингизга ишонардик. Аммо энди орзулар армонга айланди.\nАфсус... бир кун ўтиб, матбуотда Ўзбекистон Республикаси Вазирлар Маҳкамасининг Сизнинг бетболигингиз тўғрисида ахбороти тарқалди. Аввалига ҳеч ким ишонмади. Лекин ҳукумат тарқатган хабар ёлғон эмасди. Ўша сониялардан бошлаб, эшитганки одам “Юртбошимиз омон бўлсин!” дея дуо қилди.\nБироқ... 2 сентябрнинг кеч оқшомида эълон қилинган хабар, бутун борлиқни ларзага келтирди. Етти ёшдан етмиш ёшгача бўлган инсонлар йиғлади. Бу оламни тарк этганингизга сира ҳам ишонмади. Бутун вужудимизни титроқ босди... Бешафқат тақдир сизни биздан айирди.\nЎша куни тонг отиши жуда ҳам қийин, дардли бўлди. Ойнадан боқар эканман, гўёки Ер ҳам сизни кузатгиси йўқдек туюлди. Осмонни қора булутлар қоплади... Оёқ-қўллар мадорсиз ҳолатга келди. Кўзларда чорак асрлик тарих гавдаланди. Эҳ, қанчадан қанча синовли кунларни кўрмадик. Душманларга қарши курашдик. Бир пайтлар ҳеч ким тан олмаган диёрни энди бутун жаҳон тан олди. Миллий манфаатлар сақланиб қолди. Ўзбек халқи хеч кимга қарам бўлмади. Уларни олдида қаддимизни тик тутиб юрадиган бўлдик. Ўзбекистон деса ҳавас билан қарайдиган бўлишди. Буларнинг барчасига Сизнинг халқпарварлигингиз, келажакни кўра олишингиз, халққа бўлган ишончингиз орқали эришилди.\nСизни соғиниб қолгувчи андижонлик ўғлингиз Умиджон